
I. De eonsuetudine admittendi populum. 

1. 

Inter declamatores, de quibiis in Senecae libris agitur, qui- 
dam insignes sunt more declamandi admisso populo. Qui mos 
quibus fere temporibus exortus sit, significari videtur, cum Seneca 
de Labieno dicit: 

declamavit non quidem populOy sed egregie, nofi admittebat po- 
pulum, et quia nondum haec consuetudo erat inducta et quia 
putabat turpe ac frivolae iactationis 448,10. 
Labieni igitur aetate haec consuetudo nondum erat inducta ; 
quare quibus temporibus ille viguerit, quaerendum cst. 

in hoc primum excogitata est nova poena ; effectum est cnim 
per inimicoSy ut omnes eius libri comlmrerentur 449,12. 
non tulit hanc Labienus contumeliam, nec superstes esse ingcnio 
suo voluity sed in monimenta se maiorum suorum ferri iussit 
atque includi 4^0 jj. 
Haec Teuffel ^) ratione non apposita putat fncta esse circa 
annum 765. Mihi vero, quoniam apud Senecam haec quoque 
exstant : 

Cassi Seiferi, hominis Labieno invisissimi, bclle dicta res fcrcbatur 
illo tempore, quo libri Labieni ex senatus consulto urebantur 

451.3. 
ad priores annos recedendum esse persuasum cst. Namcjue 

si illo tempore, quo libri Labieni urebanlur, Cassius Severus 

Romae iam non moratus esset, ne hoc quidem fieri potuit, ut 

eodem illo tempore de hoc senatus consuho facete diceret et 

dictum eius Romae ferretur. Cassius Severus autem in Cretam 



^) Teuffel-Schwabe. * Geschichte der romischen Litteratur 267,10. 

remotiis in saxo Seripho consenuit annoqiie 785 XXV exilii sui 
anno mortuus est ^). Itaque fere anno 760 videtur exul factus 
esse, Labienus vero ante id tempus diem supremum obiisse. Opinor 
autem Senecam quoque^ qui sciret belle dictam rem Cassi illo 
tempore circumlatam esse, tunc Romae fuisse neque hanc narra- 
tiunculam ab alio quoquam accepisse. Senecam autem ante 
Asinii Pollionis mortem i. e. ante annum 757 iterum Romam 
venisse constat. In qua quaestione ut paululum moremur, Koerber ^), 
qiiod reditum anno 756 factum esse suspicatur, nimia audacia 
uti videtur. Anno enim 752 Seneca Romae non videtur fuisse^). 
De insequentibus annis, quantum scio, nihil traditum est. Constat 
igitur non plus quam Senecam intra annos 752 et 757 Romam 
rediisse. Jam cum de eo tempore, quo primum Seneca Romae 
versabatur, non cogitandum sit, quia Labienus aut Pollioni super- 
fuit aut certe senem eum cognovit — dixit enim de eo: 

ille triumphalis senex dxQodtSsig suas numquam populo commisit 

225,7. — 

Labienum intra annos 752 et 760 mortuum esse censeo. 
Ad hanc igitur aetatem referendum est illud: ,y7iondum haec con- 
suetudo erai inducta" 

2. 

Quo constituto sequitur, ut, quemadmodum haec verba inter- 
pretanda sint, disseramus. Quod puto his duabus rationibus fieri 
posse, ut aut negemus illis temporibus has declamationes institutas 
esse, ad quas populus admitteretur, aut hanc consuetudinem decla- 
mandi admisso populo a nonnuUis declamatoribus exercitatam esse 
dicamus, sed nondum ab omnibus aeque receptam fuisse. 

declamabat auiem Haterius admisso popilo ex tempore 227,7. 

Qui cum anno 777 usque ad XC prope annum consenuerit *), 
si ante annum fere 760 admisso populo non declamasset, senex 
fere septuaginta annorum hanc consuetudinem recepisset; quod 



') Teuflfel-Schwabe.'^ 267,11. 

*) Joseph Koerber, Ueber dcn Rhetor Seneca und die romische Rhetorik 
seiner Zeit. Marburg 1864. pg. 6. 

^) Otto Gruppe, Quaestiones Annaeanae. Sedini 1873, P- 25. 
*) Teuffel-Schwabe 267,5. 

verum esse vix cuiqiiam persuadebitur. Huc accedunt, quae de 
Albucio Seneca dicit: 

instatis mihi cotidie de Albucio : non ultra vos differamy quamvis 

non audierim frequenter, cum per totum annum quinquiens sexi- 

ensve populo diceret 266,4. 
Albucium intra annos fere 690 et 700 natum esse opinor ^) 
Itaque hic quoque, si vivo Labieno admisso populo non decla- 
masset, senex fere septuaginta annorum aut sexaginta tales decla- 
mationes instituere coepisset, neque tamen de senc, sed de vigente 
Albucio Seneca dicere videtur. Quare quin et Haterius et Al- 
bucius ante eam aetatem, qua Labienus mortuus est, admisso po- 
pulo declamaverit, dubium vix est. Adice nunc, quod illo loco 
de Labieno quoque Seneca dicit: 

putabat turpe ac frivolae iactationis. 

Quae si nemo illis temporibus ad declamationes suas 

populum admisisset, non potuit dicere. Quare docet nos Seneca 

Labieni temporibus consuetudinem declamandi admisso populo 

nondum inter omnes, qui huic studio vacarent, communem fuisse. 

3. 

lam vero hoc omisso, quoniam de eorum, quae supra rclata 
sunt, interpretatione agitur, restat, ut, quae ratio inter has deda- 
mationes, ad quas populus admitteretur, ceterasque intercesscrit, 
disputemus. Incipiamus autem iterum ab illo: 
putabat turpe ac frivolae iactationis, 
Quibus verbis efficitur, ut, quae de Labieno refeiuntur, 
bene cum his congruant, quae de PoUione a Seneca tradita sunt: 
Pollio Asinius numquam admissa multidudine declamavit . . . sive 
quia parum in illis habuit fduciam^ sive — quod magis credi- 
derim — tantus orator inferius id opus ingenio suo duxit et 
exerceri quidem illo volebat, gloriari fastidiebat 225,3. 
Itaque exercendi causa Pollio Asinius declamabat ct ea de 
causa declamantem cum Seneca audivit. Cf. 

audivi autem illum et viridem et postea iam senem, cum Mar- 
cello Aesernino nepoti suo quasi praeciperet 225,11. metnini intra 



*) Seneca eum audivisse videtur et iuvenem et senem 270,2. Moriuus 

autem est a. 748, postquam Roma decessit. Teuffel-Schwabe 268,4. 

quartum diem, quam Herium filium amiserat, declamare eum 
nobis 226,5. 

Sicut Labienus quoque ,ydeclamavit egregie^' et 
tam diserte declamavit partem eius, qui debilitat expositos, quam 
nemo alteram partem 489,1. 
Quo consilio autem hunc credis declamasse nisi eodem, 
quo Asinium, ut exerceretur? Idem vero omnes puto sibi pro- 
posuisse, qui declamationibus operam navabant. At qui populum 
admittebat, extra hoc propositum excedens gloriari arte sua volebat. 
Accedit, quo confidentius hoc de declamantium consiliis cense- 
amus, quod de Albucio apud Senecam haec leguntur : 

alius erat, cum turbae se committebat, alius, cum paucitate con- 

tentus erat 266,7. cum populo dicebat, omnes vires suas ad- 

vocabat et ideo non desinebat 267,3. 

Tunc igitur, cum populus admissus erat, omnes vires advocare 

oportebat, ut plena luce declamantis ars appareret. Reliquum est, 

ut de loco magis obscuro disseramus, quo voces ,,ostentatio'^ 

et „exercitatio'^ similem in modum inter se opponuntur atque loco 

supra laudato verba exercendi et gloriandi. Legitur enim : 

Montanus Votienus adeo numquam ostentatiofiis declamavit causa, 
ut ne exercitationis quidem declamaverit 370,8. 
Unde primo aspectu hoc videtur concUidendum esse, quod 
Gruppe ^) certe censuit, Montanum Votienum nunquam declamasse. 
Atqui 

Montanus partem accusatoris declamavit 409,9. 
Et de eodem Seneca dicit: 

Vitium suum, quod in orationibus non eintat, in scholasticis 

quoque evitare non potuit 420,8. 

Saepius igitur videtur Montanum audivisse declamantem. 

Quibus efficitur, ut locus, si quidem a Fabro probabiHter, ut' 

videtur, restitutus est ^), aliter explicandus sit atque Gruppio placuit. 

Nempe Seneca quod Montanum negat exercitationis causa 

declamasse, hoc videtur dicere foro ilkim declamando exerceri 

noluisse. Rationem enim quaerenti Senecae ita respondit Votienus, 



^) Gruppe 1. 1. 28. n. 24. 

^) codices enim pro ,,exercitationis" praebent vel ,,exerciiatis" vel 
,,exercitatus" . 

ut scholas non aptas esse diceret, qiiibus foro declamatores prae- 
pararentur. 

vix itaquey inquit, in foro futurus periculosus stupor disaiti 

potest^ qui crevit, dum tuius est 371,7. in foro, ut nihil aliud, 

ipsuni illos forum turbat 371,13. in scholasiicis decla^nationibus 

contra ei^enit : omnia molliora et solutiora sunt: in foro partem 

accipiunt, in schola eligunt 372,9 et alia eiusmodi : 

Quibuscum talia congruunt: ne male adsuescam. 370,11 et: 

non est autem utilis exercitatiOy nisi quae operi simillima est 372,1. 

Vides quam bene haec cum iis cohaereant, quae de Montano 

Seneca refert. Profecto ei declamationes non videbantur utilis 

exercitatio esse, per quam ad vitae usum orator praepararetur, et 

declamando exerceri nolebat, ne male adsuesceret. Cum tamen 

declamasse eundem constet, praeter ostentationem et exercitati- 

onem tertiam rationem fuisse, qua, ut declamaret, aliquis commo- 

veretur, efficitur. Quam spero nos perspecturos esse, si prius 

declamationum varia genera constituerimus ^). 

Interea hoc iam proclamare licet ostentationis causa, qui 
populo dicerent, declamationes instituisse. 

4. 

Quo constituto tamen cavendum est, ne ad scholarum exer- 
citationes populo aditum patuisse negemus. Albuci quidem exer- 
citationes secretas fuisse Seneca testatur, sed de iisdem dicit : 

ad secretas cxercitationes non multi inrumperentj quos tamen 
gratiae suae paenitebat 266,6. 
In Cestii scholam Cassius Severus intravit, cum recitaturus 
esset in Milonem 210,16. Adfuisse autem praeter Cestium eiusque 
discipulos alios quoque auditores eo probatur, quod Cassius narrat : 
risus onmium ingens, scholastici intucri me 211,5 ; apparet igitur 
non omnes audientes scholasticos fuisse. 
Pergit autem Cassius dicens : 

Cestius . . . negavit se executurum^ nisi exissem de do^no. ego negavi 
me de balneo publico exiturumy nisi lotus essem 211^6. 

Adeo igitur ad Cesti scholam liber aditus erat, ut Cassio 



1) p. 16. 

Severo cum balneo piiblico eam comparare licuerit. Inter Cesti 
discipulos poiTO fuit Alfius Flavus, 

qui cum praeiexiatus esset, taniae opinionis fuity ut populo Romano 
puer eloquentia notus esset 27,15 tanto concursu hominum audie- 
batur, ut raro auderet post illum Cestius dicere 27,18, 
ad quem audiendum Senecam quoque fama perduxit 27,14. Sae- 
pius autem hunc in Cesti schola adfuisse satis constat. 

Et Ovidius, qui Arelli auditor fuit (133,9) L^ttfonis admirator 
erat 133,10. adeo autem studiose Latronem audiit, ut multas illius 
sententias in versus suos transtulerit 133,13. 

Quo vero loco Latronem audiit nisi in eius schola, in 
quam Senecam quoque saepius venisse, vix quisquam negabit ? 
D^ eodem Ovidio dicit Seneca : 

tunc autemy cu?n studeret, habebaiur bonus declamator 134,8, 
de Papirio Fabiano item Arelli auditore (102,7): 

adulesccns admodum tantae opinionis in declantando quantae 
postea in disputando fuit 102,5. 
Similiter igitur atque Alfi Flavi horum quoque Fusci audi- 
torum declamationes si non populo Romano tamen extra scholam 
notae erant, quare huius quoque scholam populo patuisse credi- 
derim. Seneca certe Ovidium meminit declamantem apud Fuscum 
(J33>8 — 134,8) ipsumque Arellium declamantem et deinde in 
discipulum quendam, qui inepte magistrum imitatus erat, inve- 
hentem audiit 553,1. 

5. 

Nunc intelleguntur verba Cassi Severi : 

Passienus noster aim coepit dicere, secundum principium statim 
fuga fit, ad epilogum omnes re^wrtimur, media tantum quibus 
necesse est audiunt 208,16. 
Quae utrum de Passieni orationibus an de declamationibus 
dictum sint, disertis verbis non declaratur. Sed fuit 

Passienus vir eloquentissimus et temporis sui primus orator 172,2. 

Cuius gloriae Cassium obtrectari voluisse adiectivo illo 

nomine „noster'' suspicari prohibemur, quo quandam inter hos 

viros familiaritatcm intercessisse patet. Accedit, quod idem Cassius 

Severus dicit : 

diligentissitne me tibi excusarem, tamquam huic rei non essem 



natuSj nisi scirem et Pollionem Asinium et Messalam Corvinum 

et Fassienum, qui nunc primo loco stat, minus bene videri 

dicere^) quam Cestium aut Latronem 210,6. 

Hos igitur tres viros pro summis temporis sui oratoribus 

habere videtur atque inter eos Passieno primum locum concedere. 

De tanti autem viri orationibus in foro habitis ea quae supra 

laudavimus Cassium narrasse minime credendum est. Itaque de 

Passieni declamationibus hic agi pro certo habeo, quae opinio 

etiam magis confirmatur, quod ad eundem Cassius mihi videtur 

alhidere, cum illo loco adicit : 

miraris eundem non aeque bene dechmare quam causas agere 
aut eundem non tam bene suasorias quam iudiciales controversias 
dicere ? 209,2. 
Hoc vero si recte me dixisse concesseris, quosnam putas 
illos fuisse, quibus necesse esset media audire ? Nimirum de 
amicis ne cogitemus, Cassi Severi exemplo prohibemur, qui ipse 
se inter illos fugientes et ad epilogum revertentes numerat, dum- 
modo iUud ,yrezfertimur'' pro genuina lectione habeatur: De 
discipulis igitur sermonem esse existimo, quibus e schola exire 
fas non erat. Utrum vero ipse Passienus discipulos instituerit an 
in alienis scholis declamaverit, ex his, quae Seneca dicit, diiudi- 
cari non potest. Quod utcunque se habet, Passienus declamando 
sicut Asinius PoUio exerceri videtur voluisse — male enim hoc 
opere gloriatus esset, cuius declamationes auditoribus adeo dis- 
plicere solebant — et ad has declamationes et Cassio Severo 
et aliis aditus permittebatur. 

II. De exercitationibus scliolasticis. 

6. 

Sed quoniam dicentes Passienum in sua aut aliena schola 
declamasse quodammodo, quod nondum probatum erat, occupavimus, 
nunc, ubinam illae exercitationes institui solitae sint, nobis quae- 
rendum est. Ad quod propositum pertinet, quod Seneca filiis 
iubentibus, quid de his declamatoribus sentiret, qui in aetatem suam 



*) audiri Kiessling, videri O. 

incidissent, indicare et si qua memoriae eius nondum elapsa essefit ab 
illis dicta colligere (1,4) respondit: 

fiatj quod vultis: mittatur senex in scholas 3,6. 
In scholis igitur, quae ex memoria sua protulit, Seneca coUe- 
gerat scholisque eorum, quae in huiiis libris exstant, longe plurima 
attribuenda sunt. 

In scholis autem primura praeceptores, ut et ipsos et discipulos 
exercerent, declamabant, sicut Marullus 13,14, Fuscus Arellius 
553.4- Cestiiis Pius in schola sua recitavit in Milonem 211,1 
ibique declamare videtur 272,9 (272,5). De Latrone et Triario 
haec sunt : 

memini Latronem Porcium, ut exprobraret hanc audiendi scho- 
lasticis neglegentiam, maxime quia Triarius conposition^ verborum 
belle cadeniium multos scholasticos delectabat, omnes decipiebat, in 
quadam contro7)ersiaj cum magna phrasi fiueret et concitatay sic 
locum conclusisse : inter sepulchra monumenta sunt; et cum 
scholasiici maximo clamore laudarenty invectus est in eos, ut 
debuit, et hoc effecit, ut in relicum etiam quae bene dicta erant 
tardius laudarent 310,10. 

Item comperimur de Triario : 
(Triarius dixerai) — cufn scholasticorum summo fragore 148,9. 

Accuratius de scholasticis Latronis et Nicetae declamationibus 
agitur: 

fieque cfiitfi illi mos erat quefiquaffi audire declamanteffi ; decta- 
mabat ipsc tafituffi et aicbat se non esse magistrufn, sed exemplum; 
fiec ulli alii cofitigissc scio quam apud Graecos Niceti, apud 
Romafios Latrofii, ut discipuli nofi audiri desiderarent, sed con- 
tefiti esscfit audirc. ifiitio cofituifieliae causa a deridentibus disci- 
puli Latrofiis auditorcs vocabafitur ; deinde in usu verbufn esse 
coepit et proftiiscue pofii pro discipulo auditor 392^9. 
Negat igitur Seneca apud Niceten discipulos, apud Latronem 
quemquam praeter ipsum praeceptorem declamasse. 

Sed etsi in Latronis et Nicetac scholis tacebant, declama- 
bant discipuli apud alios magistros. Cuius moris perpauca exem- 
pla disertis verbis exponi, si ad Senecae propositum respicimus, 
non miramur. Neque vero desunt vel hiiius usus exerapla apud 
Senecam. Declamavit enim, cum discipulus esset, Latro apud 
Marullura 15,4, Fabianus apud Arellium Fuscum 102,1, apud 

eiindem Ovidius 134,8 et auditor quidam, cuius pudori Seneca 
parcit 553,14, apud Cestium Alfius Flavus 27,13 et tres auditores 
ignoti 338,6. Surdinum Cesti discipulum fuisse pro certo dicere 
non ausim. De quo haec tradita sunt: 

apud Ccstium Pium rhetorem declamabat hanc suasoriam Sur- 
dinuSy ingeniosus adulescens, a quo Graecae fabulae eleganter in 
sermonem Latinum conversae sunt. solebat dulces sententias dicere 
frequentius tamen praedulces et infractas 581,21. 

Unde probatur Surdinum saepius declamasse et hancsuasoriam 
apud Cestium dixisse; dubium autem est, num certae cuidam 
scholae Surdinus se addixerit. Potuit enim apud Cestium 
declamare licet eius discipulus non fuerit, quia consuetudo fuit 
Cesti alienos declamatores ad scholam suam admittere, sicut 

Pastor Aietius hanc controversiam apud Cestium dixit iam 
senator 49,9. 
Quem Cesti discipulum fuisse, cum, qui scholas rhetorum 
frequentabant, pueri fere aut iuvenes essent, ^) confidenter nego 
Pergit hoc loco: 

Cestius hunc corripuit et dixit: hoc est, quare ego auditores 
meos invitem ad alios audiendos ire r 49,12. 

Quae verba per se pronum est ita interpretari Cestium 
discipulos adhortatum esse, ut aliorum scholas frequentarent. Sed 
quia praecedit Aietii declamatio in Cesti ipsius schola habita, hic 
indignatus esse videtur, quod Pastor Aietius, ad quem apud se 
audiendum auditores suos invitaverat, tam niale declamavit. Atque 
cum Cestius plurali numero usus yyad alios audiendos'' dicat, non 
Aietium solum, sed plures homines, qui discipuli non essent, apud 
eum declamasse apparet. Inter quos fortasse Quintilius Varus 
fuit, de quo sermo est 48,17. Restat ut ad iUum Domitium 
veniamus, in quem Cassius Severus 

in consulatu cum thermas prospicientis viam Sacram aedifcasset et 
coepisset deinde rheiores circumire et declamare: ego, inquit, 
sciebam 411,15. 

Hic qua ratione ilhid y^rhetores circumire'' interpretandum 
sit nisi de rhetorum scholis frequentatis, nescire me confiteor. 



*) 210,11. 

Si vero Domitio in rhetorum scholis non solum adesse, sed etiaro 
declamare licebat, numquid putas idem aliis negatum esse? Pro- 
batur igitur hoc loco non - modo Cestium, sed omnes rhetores 
aut certe magnam eorum partenl — excepto tamen Latrone et 
fortasse Nicete — praeter discipulos alios quoque ad declamandum 
admisisse. Atque cum de scholis Senecam referre supra cogno- 
verimus, quonam loco Labienum, quo Montanum Votienum, quo 
illum praetorium, quem Scaurus audiebat^), aut omnes illos decla- 
masse putemus, qui neque discipuli erant neque praeceptores. 

7. 

Sed hoc cavendum est, neubicunque alicuius sententiae traditae 

sunt, statim hunc declamasse statuamus. Nam si dicit Seneca: 

Cassius Severus aiebat placere sibi illum colorem: mori volui; 

et quasdam dixit inter disputandum sententias 303,19, 

doceraur sententias non solum inter declamandum, sed 

etiam inter disputandum dictas esse. Quod quomodo intellegen- 

dum sit, ex his locis apparet : 

Silo Pompeius sedens et facundus et litteratus est et haberetur 
disertuSy si a praelocutione dimitteret; declamat tam mahy ut vi- 
dear belle optasse, cum dixi: nmnquam surgas 209,4. 
(Latro) id quod nunc a nullo fieri animadvertOy semper fecit'. 
antequafn dicere inciperet, sedens quaestiones eius, quam dicturus 
erat^ controi^ersiac y proponebat 12,14. 

Cestius in quadam praelocutione in Albucium invectus est : 
aim dixisset Albucius ...; y,inposuit fratrem in culleum ligneum", 
Cestius eandem dicturus sic exposuitcontroversiam : quidamfratrem . . . 
imposuit in culleum ligneum. ingens risus omnium secutus est 272,7. 
De eodem Cassius Severus narrat : 
memini me intrare scholam eius, cum recitaturus esset in Milonem ; 
Cestius ex consuetudine sua miratus dicebat : si Thraex esseniy 
Fusius essem, si pantomimus esseniy Bathyllus essem, si equus, 
Melissio 210,16. 

Solebant igitur rhetores declamationibus praelocutiones prae- 
mittere, in quibus de variis rebus poterant exponere, velut Latro 
quaestiones proponebat, Cestius adversarios ridebat. Veri autem 

') 42,13- 

simile est ad praelocutionum referendum esse etiam 401,9, ubi 
de Argentario proditum est : 

aeque contumelwse tnulta interponebai, 

8. 
Accedit altera disputandi occasio, scil. post exhibitam de- 
claniationem. Cuius usus vividam nobis repraesentant imaginem 
verba, quae sunt de Asinio Pollione: 

audivi autem illum et viridem et postea iam senem^ cum Mar- 

cello Aesernino nepoti suo quasi praeciperet. audiebat illum dicentem 

et primum disputabat de illa parte, quam Marcellus dixerat: 

praetermissa ostendebat, tacta leviter implebat, vitiosa coarguebat. 

deinde dicebat partem contrariam 225,11. 

Nam etsi ,^quasi*' praecepisse dicit Asinium — virum enim 

nobilissimum tantummodo comparare audet cum professoribus — , 

disciplinae rationes dilucide his verbis circumscribit. Quare ge- 

neralia illa praecepta, quae commemorantur Latronis 143,17. 

334,8. Cesti 338,4. 523,1. Hateri 228,3 ^l*» possunt quidem 

continua praelectione discipulis mandata esse, sed verisimile est 

ea ex parte saltem in declamationum crisi velut ab Asinio prolata esse. 

Neque vero desunt apud Senecam certa vestigia censurae 

illius, quam discipulorum declamationibus ^dhibebant doctores. 

Ita Fuscns Arellius auditorem suum corripuit 553,19. Cestius 

Alfium Flavum vituperavit 28,9 et tres discipulos ignotos 338,6. 

Cestius vero ut discipulis non parcebat, ita in eos, quos ad de- 

clamandum admiserat, sicut Pastorem Aietium (Varum Quintilium, 

Surdinum, si hi inter illos numerandi sunt) contumeliose invehebatur. 

Sed ne his quidem contentus, postquam Pastorem Aietium corri- 

puit, in collegas absentes se convertere videtur : 

dicebat autem in Albucium, qui illis diebus dixerat in hac contro- 
versia ,ydurius saxo" et in Bassum Julium mutta, qui dixerat: 
jyVirgo desultrix" 49,14. 

Conferamus cum his eiusdem praelocutiones. lam contra 
omnes declamatores : discipulos, hospites, collegas sive praesentes 
sive absentes Cestium disputasse cognoscimus. 

9. 

At ipse ab iis, qui in schola aderant, laudari volebat : 
cum a scholasticis non laudaretur, nemo, inquit, imponit hos in 
culleum ligneum, ut perveniant nescio quo terrarum 272,14. 



12 



Hoc vero vitium omnibiis scholasticis commune fuisse Mon- 
tanus Votienus dicit, qui cum Seneca coUocutus ait : 

quid quod laudatlonibus crebris sustinentur et memoria illorum 

adsuevit certis intervallis quiescere 371,8. 

Sed declamatoribus laudationem captantibus contrarium non 

raro accidit. Marullus certe rhetor declamans cum exilitatem 

orationis suae imputaret controversiae, Latro eius discipulus contra- 

dicebat : 

,ynon mehercules tui pedes spinas calcant, sed habenf^ ; ct statifn 
ipse dicebat sententias, quae interponi argufnentis cummaxime 
declamantis Marulli possent 13,19. 
Occurrit hic iterum Cassius Severus, qui intravit in Cesti 
scholam', ciim recitaturus esset in Milonem et, dum exclamat: 

si cloaca esses, maxima esses 211,4. 
adeo eius animum perturbavit, ut Cestius negaret se executurum, 
nisi ille de domo exisset. 

Peius etiam praetorio cuidam accidit, qui, cum declamaret, 
obsceno colore usus erat: 

audiebat illum ScauruSj non tantum disertissimus homo, sed 

venustissimuSy qui nullius umquam inipunitam stultitiam transire 

passus esty statim Ovidianum illud j,inepta loci'' , et ille excidit 

tiec ultra dixit. 42,13. 

Scaurum vero non huius tantum, sed plurium declamantium 

vitia castigasse verbis yyqui nullius'' sq. probatur. 

10. 

Quibus praemissis non mirabimur interdum duos vel plures 
rhetores magno concursu inter se disputare, quorum unus scholae 
magister videtur esse, alii ad audiendum convenisse. Ita dispu- 
tantes inter se inducuntur : Blandus, Latro, Buteo, Passienus 169,10, 
Latro, Cestius 62,12. Fabianus, Latro, Asinius, PoUio 143,19. 
Silo Pompeius, Latro 344,18. Quae disputationes quaratione 
accideriut, pro certo dicere nequimus. Certe de declamationibus 
habitis disputatum esse cognovimus. Num vero scholastici interdum 
hoc uno consilio, ut disputaretur, convenire soliti sint, ignoramus. 

11. 

Hac ergo quaestione omissa ad Cestium nostrum revertamur, 
ad quem haec quoque pertinent : 

(Alfius Flaws) ianto concursu liominum audiebatur, ut raro 

auderet post illum Cestius dicere 27,18. 

Quae verba caveas ne ita interpreteris de Alfi Flavi de- 
clamationibus disputare non esse ausum Cestium. Nam eius 
colores improbantur a Cestio 28,9. 181,2. 220,11. Neque credo 
fieri potuisse, ut Seneca vocem dicendi omisso omni obiecto pro 
disputandi verbo usurparet. Contra dicendi et declamandi verba 
saepius Seneca inter se commutavit. Conferas haec : 

cum diceret controversiam 227,3. 

Cestius eandefn dicturus sic exposuit controversiam 272,9. 

cum diceret pro filio locum 317,12. 

cum diceret iUum hcum 430,8. 

Labienus tam diserte declamavit partem . . . quam nemo alteram, 

cum illam omnes disertissimi viri . . . dixerint 489,1. 
Idem omisso quoque obiecto evenit: 

haec illo dicente excepta memini 134,11. 

Cestius . . . dicenti discipulo statim exclamabat 338.10. 

interrogatus y quomodo dixisset^ respondit 401,21. 

pro illOy qui debilitat expositos, pauci admodum dixenint, dixit 
Gallio et hoc colore usus est 488,1. 

Graeci nefas putaverunt pro Farrhasio dicere 501,20. 

Otho pater, cum pro Farrhasio diceret, in hoc colore derisus est 

504,11. 
Nonne etiam 27,18 eam huius verbi vim esse verisimile est? 
Discimus autem hoc loco novum disciplinae genus, nimirum ma- 
gistrum post discipulum exempli causa declamantem. Solebat 
hoc facere Cestius, si alii discipuli declamaverant, rarius fecit, si 
Alfius Flavus dixerat. Confirmatur autem haec consuetudo exem- 
plo Asinii. Nam meminerimus Asinium Pollionem postquam de 
Marcelli declamatione disputavit, alteram partem ipsum declamasse^); 
cf. etiam : Cestius hunc colorem tam strictum non probavit, sed dixit 
temperandum esse, et ipse hoc colore usus est, quam statim a principio 
induxit 28,9. 

12. 

Nunc quaeritur, num hospitibus quoque a disputando ad 

declamandum transire fas fuerit. 

^) Parvi enim refert Asinium de altera, Cestiimi de eadem parte de- 
clamare. 

Quod ut cognoscamus, exordiendum est ab iis quae de 

Laortne legimus : 

(Turrinus Clodius pater) numquam non de colore Lairani 

controversiam fecit. Latro numquam solehat disputare in con- 

vtvio aut alio quam quo declamare poterat tempore. dicebat quos- 

dam esse cMores prima facie duros et asperos : eos non posse 

nisi actione probari 45 5 »6. 
Apparet igitur homines doctos disputavisse quidem de rhe- 

torica non solum in scholis, sed etiam in conviviis, declamasse 

vero eos extra scholam non videtur verisimile esse. Quare ea, 

quae de I.atrone narrantur, ad scholara referre cogimur, neque 

vero ad Latronis scholam. Nam ut concedam, istic disputatum 

esse, nunquam mihi persuadebitur Latronem, quem in schola 

sua ipsum tantum declamasse cognovimus, adeo iniquum fuisse, 

ut alios a disputando ad declamandum transire passus non sit, 

ipse hoc fecerit. Quae si recte diiudicavimus, Latronem patet 

in aliorum rhetorum scholis et disputare et inter disputandum 

declamare potuisse. 

13. 

Quibus cognitis iam ad alium locum aggredi audeamus, 
qui diligentius videtur interpretandus esse, lites dico Othonis Juni 
Syriaci Valli, Nigri Bruttedi 125,15 Incipiamus autem ab his : 
Otho Junius nullam rem certam posuit, sed tantum circumventam 
a viro mulierem egregie tractavit; cuius cutio quam utilis fuisset, 
statim adparuit Nigro Bruttedio dicente, qui hoc coiore usus 
est: arcessitum a domino servum 126,7. 
Quae verba quin ita intellegenda sint, ut et Othonem Juni- 
um et Nigrum Bruttedium a parte servi vel mulieris declamavisse 
dicamus, vix puto fore, qui dubitet. Neque est, quod hoc mi- 
remur, quoniam inter disputandum scholasticos etiam declamasse, 
disputavisse vero, cum declamatum erat, iam cognovimus. 

Maior difficultas inde oritur, quod de Syriaci Valli prima 
et secunda actione sermo est. Alio enim loco Seneca ait : 

Jlanc controversiafn magna pars declamatorum sic dixit, velut 
non controT^ersiam divideret, sed accusationemy quomodo solent 
ordinare actionem suam in foro^ qui primo loco accusant; in 
scholastica^ quia non duobus dicitur locis, semper non dicendum 
tantum, sed respondendum est. 498,5. 

Quid ergo ? Nostro loco de forensi actione, non de scholastica 
agitur? Confiteor me primum huic opinioni favisse. Sed inqui- 
ramus in Syriaci Valli actiones: 

cum pritna actione diceret, non posuit causam^ sed argumentatus 

est; dixii probaturum se deprehensam in cubiculo cum servo 127,1. 

Haec videlicet actio a parte domini est. Cur enim proba- 

turus est deprehensam in cubiculo cum servo, nisi ut adulterii 

matronam convinciat ! A parte servi hoc non probandum fnit, 

sed excusandum. Sed de eadem actione Seneca haec amplius: 

Niger Bruttedius, cum agerety obiecit Syriaco, quod causam nonposu- 

isset, et institit adsidue, quare non appareret, quomodo senms 

sollicitatus esset^ quomodo perductus in cubiculum 127,3. 

Num haec quoque^ contra quae Niger Bruttedius pugnat, 

a parte accusatoris fuisse putas? Profecto si adultferii eos accu- 

sabat, non opus ei erat describere, quomodo servus sollicitatus 

esset, quomodo perductus in cubiculum. Propter adulterium 

scilicet hoc fiebat. At qui adulterium factum esse negat, qui 

servum a domino in cubiculum adductum mulieremque ita circum- 

ventam esse contendit, hoc quomodo effectum sit, iudicibus pro- 

bare debet. Ergo Syriacum, cui, quod id praetermisisset, obicie- 

batur, non solum a parte accusantis, sed etiam a parte defendentis 

dixisse elucet. Quod cum in foro factum esse non possit, de 

scholastica controversia hic agitur. Quo intellecto etiam illud: 

adulterum accusator in cubiculum usque perduxit, patronus in 

lectum 126,16. 

a parte defendentis dictum esse puto voce ,,adulterum" per 

ironiam usurpata. Namque qua ratione tria illa verba ultima 

yyPatronus in lectum" interpreter tamquam ab accusante domino 

dicta, plane ignoro. 

Adice quod hunc locum introducturus Seneca dicit: 
Otho tamen Junius bene dicebat has controtiersias , quae suspi- 
ciose dicendae erant. itaque memini optime illum dicere 125,14, 
quasi locuturus sit de aliqua controversia suspiciose dicenda, 
quam Otho Junius bene declamavit. 

14. 

Nunc vero quomodo discrimen explicabimur, quod interest 
inter 498,5, ubi Seneca negat scholasticos duobus locis dicere, 

et hunc locum, ubi duas fuisse Syriaci actiones videmus? Nolo 
urgere Senecam illo loco de accusando disputare, cum Syriacus 
bis defendat. Alia enim via patet, si reputamus Senecam 498,5 
veri iudicii ad scholarum consuetudines comparare. 

In foro enim qui primo loco dicunt, non quaecunque dici 
possunt statim proferunt, sed quae non tuta sunt reservant, quo 
melius, postquam adversarii dixerunt, his respondeatur. Hae ora- 
tiones igitur coniunctae demum plenam et perfectam materiam 
continent; orator autem, quid in quaque oratione ponendum sit, 
accurate secum deliberat. Contra quaecunque ad controversiam 
pertinent, omnia statim ordinanda et dicenda sunt neque in plures 
declamationes distribuenda. Non solum dicendum, sed respondendum 
vel, quodcunque ab altera parte dici potest, occupandum est. Hoc 
puto Senecae •illis verbis dictum esse. Errant igitur, qui schola- 
sticos fori usum imitatos complura de eadem re quasi iudicia in- 
stituisse arbitrantur. Nam qui eandem partera bis dicebat, is 
non quia materiam in duas actiones dispertitus erat, hoc faciebat, 
sed ut artem suam aut defenderet aut etiam magis osienderet. 
Hoc Syriacus faciebat, qui postquam ipse declamavit et deinde 
Bruttedium Nigrum dicentem audivit, cum ad ea, quae ab hoc 
obiciebantur, responderet, iterum declamare coepit. 

Idem igitur hoc exemplo docemur, quod in Latrone pro- 
batum est, facilem scilicet a disputando ad declamandum tran- 
situm fuisse. Quo constituto viam iam praemunitam esse exi- 
stimo ad eam expediendam quaestionem, quam tetigimus^) neciue 
tamen absolvimus, quaerentes, cur Votienus Montamus declamaverit, 
cum neque ostentationis causa hoc fecerit neque exercitationis. 
Quem scholas rhetorum frequentasse, quoniam mores eorum cum 
Seneca collocutus describit (370,1 1) vix erit, qui neget. Frequentasse 
auteni eas videtur, ut disputaret. A disputando vero eum inter- 
dum ad declamandum processisse crediderim. 

15. 

Haec habuimus, quae de exercitationibus diceremus. Sequitur 

ut exponamus, quae ratio inter has et illas declamationes inter- 
cesserit, ad quas populus admittebatur. 

Primum aliud erat declamantis consilium, cum „paucitat€ 

') P. 5. 

contentus eraf\ alind, cum ,Jurbae se commitiebaf^ Hic gloriari 
volebat, ille exerceri. Neque minim est diligentius diclamavisse 
eum, qui admisso populo dicebat. Albucius 

cum populo dicebaiy omnes vires siias advocabai et ideo non desine- 
bat. saepe declamante illo ier bucinavit, dum cupit in onmi co?i- 
iroversia diccre non quidquid debet dici, sed quidquid potesi 267,2. 
Tum ex ipsis verbis yypopulo admisso" concludere licet maiorem 
hominum multitudinem ad has declamationes convenisse, quam- 
quam nunquam defuisse, quibus ad scholas aditus permitteretur, 
probatum est, Deinde quamvis vel in scholae exercitationibus 
plerumque praeter discipulos alios affuisse probatum sit, tamen 
consentaneum est populo admisso maiorem numerum ad audiendum 
confluxisse ; quod de Albuci declamationibus aperte testatur Seneca. 
Porro conicere licet, ubi populus admittebatur, eos qui 
aderant, audire contentos fuisse. Absurdum enim videtur suspicari 
hunc, qui gloriari volebat^ aliis quae dixerat castiganda permisisse. 
Certe si Albucio declamante saepe ter bucinavit, disputantibus tempus 
non relinquebatur. Paululum res commutabatur, cum certamen 
indictum erat, quale Sparso cum Basso fuisse Seneca testatur 
453» 7' Tunc omnes certantes declamavisse consentancum est. 
Si vero praeter hos alii declamassent aut disputassent, nihil inter 
hoc certamen et illas exercitationes interesset, de quibus disseru- 
imus. Qua de causa autem hac certandi voce singulari de 
vulgari declamatione Seneca usus essetr 

III. De loco. 
16. 

De loco, quo hae declamationes admisso populo habitae 
sint, nunc quaerendum est. Albucius quidem quin eodem loco 
populo declamaverit, quo exercitationes suas secretas instituit, id 
est in schola, non est, cur dubitemus. Hunc enim, in cuius 
exercitationes pauci irrumpebant, si dicit: 

cum plures me domi audiant quam quemquam in foro 271,14^), 
et publice et privatim domi declamavisse patet. 

Haterium Gruppe putat in aedes suas convocasse, qui se 



*) si quidem hoc ,,domi" suo loco stare concesseris. 

audirent declamantem, quod disertis verbis proditum esse contendit^). 

Sed errat vir doctus. De loco enim docemur his verbis : 

nec verba custodiebat. quaedam enim scholae iam quasi obscena 
refugiunt fiec, si qua sordidiora sunt aut ex cotidiano usu repetitay 
possuni pati. ille in hoc scholasticis morem gerebaty ne verbis 
calcatis et obsoletis utereturj sed quaedam antiqua . . . dicebat 228,6. 
hoc exempto nemo erat scholasticis nec aptior nec similior 228.13. 

Multam igitur inter scholasticos versabatur Haterius et 
scholasticis declamabat, neque intelligere me confiteor, qua de 
causa negemus hunc quoque vel admissa multitudine in schola 
declamasse. In qua vero schola Haterius declamationes suas 
instituerit, dubium est. Nam ne hoc quidem pro certo dici 
potest, quinam illi scholastici fuerint, cum huius nominis signi- 
ficatio ambigua sit. Aut enim scholastici discipuli sunt sicut his 
locis : 

Sparsum . . . hominem inter scholasticos sanumj inter sanos 
scholasticum 80,5. — mcmini Latronem . . .dicere, quod scholastici 
quasi carmen didicerunt 134,2 — risus omnium ingens, scholastici 
intueri w^ 211,4. — ^^^ ^ scholasticis non laudaretur 272,13. 

De Latronis et Triarii scholasticis cf. 310,10 sq. Aut 
quicunque scholasticis studiis vacant, scholastici vocantur, sicut 
his locis : 

hoc habent scholasticorum studia : leviter tacta delectant 446,8. 

ubi scholasticus forum . . . imitatur 453,1 1. — bo7iafide scholasticus 

erat 453,13. — ex his declamatoribus, quos scholastici caldos 

vocaut 550,5. Albucius . . . non, quomodo non esset scholasticus, quae- 

rebaty sed quomodo non videretur 269,6. 
Aut inter duas significationes eligere licet : 

Gallio illud, quod omnes scholastici transierant, dixit 6S.ig. 

cum coepisset scholasticonim frequentissi?no iam morc 583,6. 

gravis scholasticos morbus invasit 317,8. 

Ex quibus patet posse Haterium ipsum quoque scholam 
habuisse. Ad quam opinionem accedere eo minus dubito, quia 
non puto in aliena domo fieri potuisse, quod de Haterio narratur: 
alioqui libertum habebat, cui pareret 227,16. 



') Gruppe 1. 1. 26. 

Ergo in sua schola Haterium admisso populo ex tempore 
dixisse suspicor. 

Sunt quidem, quae extra scholam Seneca collegerit, sed 
haec pauca et quae iudicium a nobis latum infirmare nequeant. 
Primum, quoniam Latronem nunquam in convivio disputasse Seneca 
dixit, hunc illis temporibus morem exstitisse apparet, ut cenantes 
inter alia de controversiarum coloribus aut sententiis disputarent. 
Huc fortasse pertinet, quod Craton 

saepe solebat apud Caesarem cum Tima^ene confligere 503,1. 
Sed declamationes quoque in privatis domibus institutas 
esse vult Gruppe. Primum enim nobiles viros dicit in aedes 
suas convocasse, qui se declamantes audirent. ^) Deinde Gruppe 
saepissime dixit usu evenisse, ut nobiles viri pecunia data decla- 
mantium coetus convocarent inque eorum auditionem familiares 
adhiberent ^J. Inter hos declamationum institutores fuisse C. 
Sosium ^). Sunt autem Senecae verba haec : 

hic est Corims, qui cum temperaret^) scholam J^omae, Sosio 
illiy qui ludaeos subegerat, declamavit controversiam . . . in hac 
co7itro7fersia sententia eius haec ridebatur 545,7. 
Quae verba sive cum Gz. „temperaref' legimus sive traditam 
lectionem retinemus, docent Corvum rhetorem Romae scholam 
condidisse et ei aliquamdiu praefuisse. Quo vero hunc in Sosii 
domo declamasse probatur? Nam de declamationibus in rethorum 
scholis habitis dicturus Seneca praepositione „apud*^ uti solet. 
Cf. apud Latronem 392,9 apud Cestium 27,13 — 49,10 — 338,6 — 
581,21 — apud illum (sc. Cestium) 48,17 — apud Arellium 
Fuscum 133,9 — Fabianus , . . exercebatur apud AreUiinn Fuscum 
102,7 — apud Blandum diutius quam apud Fuscum A?'ellium 
studuit 105,9 — ctim condiscipuli essemus apud Marullum 13,14. 
Semel praepositione „ante" Seneca ita utitur, cum dicit : ^yante 
Arellium Fuscum declamavit 134,9. His si adiecero illud: declamasse . . . 
in Marulli schola 15,4, — omnes fere locos enumerasse me 
spero, quibus Seneca, ubinam declamantes extiterint, disertis 



^) Gruppe 1. 1. 26. 
^) Gruppe 1. 1. 27. 
») Gruppe 1. 1. 28. 

verbis dicit. Nusquam, si locum notat, quo quis declamat, dativo 
utitur. Qui casus quid significet, videmus ex 226,5: memini intra 
quartum diem, quam Herium filium amiserat, declamare ewn nobis, 
ubi neminem puto concessurum esse in Senecae domo Asinium 
declamasse. Sed si utroque loco declamationes illae in usum 
certorum liominum instituuntur, uno, quod scio, loco de domo 
privata Senecam narrare constat, ubi * de Sextilio Ena carmen 
recitante dicit : is hanc . . . proscriptionem recitaturus in domo Messalae 
Corvini 574,7. 

Cum Sosio autem, de quo Gruppius recte tanquam de 
nobili viro sermonem esse dicit, pronum est conferre Augustum, 
de quo Seneca dicit: (Latro) declatnahat illam Caesare Augusto 
audiente et M. Agrippa [haec enim lectio Miilleri, quae in manu- 
scriptis libris exarantur, comparanti genuina videtur esse mihi]. 

i59»5- 

Audiit igitur Caesar Augustus cum comitatu suo — aderat 
etiam Maecenas — Latronem declamantem. Si vero lectio recte 
constituta est, non est, quod dubitemus, quin hoc in schola, in 
qua Latro solebat declamare, factum sit. Quod vel eo commen- 
datur, quod Craton 

Caesari, quod illum numquam nisi mense Decembri audiret, 

dixit: cog fiut^vcp fjot XQV 5^2,14. 
Quae verba, nisi in Cratonis schola dicta, sensu carent et 
sale. Huic Cratoni autem adeo Caesar favebat, ut talentum ei 
donaret, Passicno eum commendaret, apud se cum Timagene 
confligentem eum pateretur iocosque eius patienter ferret (502,9), 
Tantum cum Caesar rhetoribus concesserit, in aedibus eius decla- 
mationes institutas esse probari non potest. Quod ' 

Varius Geminus apud Caesaretn dixit: Caesar, qui apud te 
audent dicere, magnitudinem tuam ignorant, qui non audent, huma- 
nitatem 265,9, 

iudicialis orationis exordium mihi videtur esse, sicut illud 
Hybreae . . . male apud se causam agcnti ait (sc. Cicero fitius) 
582,20 

de praetoria iurisdictione dictum esse Gruppe non suspicari, 
sed contendere debuit. Conferas cum his, si libet, haec: 

accusaverat illum apud Caesarem 317,3 apud praetorem urbanum 

curatorem ei petebatn 211,14 ^nemini illum pro Galla Numisia 
apud centumviros tirocinium ponere 420,12. 

Augustus igitur, quotiens his studiis vacabat, in scholas de- 
scendisse videtur. Quod idem Sosium fecisse eo magis credendum 
est, quia de Corvi schola mentio fit. Certe, quoniam sententia 
eius ridebatur, non solus Sosius aderat nec qui aderant tacebant. 
Qua de causa igitur Sosio Corvus declamavit? Si in schola dixit, 
fecit, quod consueverat. Praeterea talium virorum gratiam rhetores 
non contempsisse Fusci exemplo docemur, qui ex Vergilio multa 
trahere solebat, ut Maecenati imputaret (549,13) aut Augusti^ qui 
ut de Cratone bene mereretur, Passieno eum commendavit, quod 
tamen hic non curavit. 

Multo minus autem Furium Saturninum aut Scaurum pro 
declamationibus pecuniam accepisse cum Gruppio putandum est. 
Sunt de Furio haec : is in hac contro^^ersiay cuni L. Lamiae filio 
declamaretj dixit 329,4. de Scauro; declamantem audivimus et fw- 
vissume quidem M' . Lepido ita^ ut, quod difficillimum eratj sibi displiceret 
448,7. Quibus verbis praeter declamantium et audientium nomina 
de altera declamatione nihil, de altera hoc tantum narratur Sene- 
cam eam, fortasse cum filiis, audivisse. Praeterea, cum Scaurus 
ipse sibi displicuisse dicatur, haud scio an, postquam hic decla- 
mavit, disputatum sit. Pecunia igitur accepta hos dixisse ne uno 
quidem verbo probatur. Accedit, quo magis Gruppii sententiam 
recipere vereamur, quod ambo nobili loco nati erant, Saturninus 
Furius maius nonien in foro quam in declamationibus habuit (329,2). 
Qua de causa neque ut audientium gratiam sibi conciliarent, 
Scaurus et Saturninus declamasse mihi videntur. Neque enim 
tam nobilibus viris declamantibus auditores defuisse opinor, non 
magis quam L. xMagio, qui suum populum habuit, quia T. Livi 
gener erat (447,2). Occurrit mihi, quod Cassius Severus 
dicit : 

vix iam obtineri solet^ ut declamem; illud obtineri non potest, ut 
velim aliis quam familiarissimis audientibus 212^7. 

Ergo Cassius Severus in familiarium gratiam declamabat. Quidni 
potius, si quidem suspicari licet, de Scauro et Furio idem statuamus 
sicut Asinius quoque post Herium mortuum amicis declamavit 
226,5. Gruppium quidem sisequimur, duo restant loci, quibus ad de- 

clamatores audiendos familiares convocati esse videntur: 401,12 sq. 
317,4 sq. Verba ipsa si quis accuratius inspiciet, hanc sen- 
tentiam fundamento carere perspiciet. 

IV. De schola ut fori lodo. 

17. 

Difficile est condicionem circumscribere, quae inter veras 
actiones et scholae declamationes interfuerit. Nam etsi constat 
exercitationis causa declamatum esse, inde non colUgitur exer- 
citationes illas semper eo consilio institutas esse, ut discipuli ad 
certamina iudicialia praepararenter. Hoc quidem indicare videtur 
209,17 : 

hoc ita semper habiiinn est scholam quasi ludum esse^ forum 

arcnam ; et ideo illc primum in foro verha facturus tiro dictus 

est. 

Netiue desunt loci, ubi rhetores in scholis iudicialis usus rati- 

oncm habuisse videntur. Cf. 144,14. Pollio Asinius aiebat hoc 

Latroncm videri tamquam forensem facerc, ut ineptas quaestiones 

circumciderety scd in nulla magis illum re scholasticum deprehendi, 

Accedit quod locis, licet perpaucis, oratorum in schola fit 
mentio. Sicut Vinicius 

solebat hanc sententiam Seniani deridere et similem illi referre 
in oratione dictam Montani Votieni 316,12. 
solelmt Scaurus Montanum inte^ oratores Ovidium vocare 421,16. 
Livius de oratoribus, qui verba antiqua et sordida consectantur 
et orationis obscuritatem severitatem putant, aiebat Miltiaden rhe- 
torem eleganter dixisse. 3931I5. 
Neque tacendum est Senecam et Ciceronem maxime ama- 
visse et iudicia frecjuentavisse neque ila raro de fori actionibus 
in libris suis narrare. E Senecae autem amicis Gallio Cassium 
Severum in foro audivisse videtur 205,4. Item alios forum fre- 
(luentavisse consentaneum est. Namque quod in Senecae libris 
nihil fere de hoc more traditum est, scriptoris consilio effectum 
est, qui de scholis scribere voluit. 

Contra huc non rcferendi esse videntur tales loci : 
etiamsi non effecero, ut credant iudices 37,21 — hoc erat utique 
pracceptum eius quacdam declamatorem tafnquam praetorem facere 
debere minucndae litis causa 334,8. aiebat enim non posse mutari 

semel laiam sententiam 149,13 — hodie primum res in forum delata 
est 283,16} — (Julius Bassus) comectabatur amaritudinem et simu- 
lationem actionis oratoriae 453,9. 

Nam ctsi declamationes interdum imitantur dictionem fo- 
rensem, inde non sequitur hoc factum esse forensis causa disci- 
plinae. 

18. 

Multae autem sunt causae, ex quibus patet exercitationes 

illas quam alienissimas fuisse a veris actionibus. Qua de re primum 
conferas illos locos, quibus ut plane inutiles deridentur : 

usque eo ingenia in scholasticis exercitationibus delicate nutriuntur, 
ut clamoreniy silentium, risum, caelum denique pati nesciant. non 
est autem utilis exercitatiOy nisi quae operi simillima est^ in 
quod exercet ... in scholasticis declamationibus contra evenit : 
omnia molliora et solutiora sunt : in foro partem accipiunt sq, 
371.20. 

deridebat Montanus Votienus in hac controversia ineptias rhe- 
torum 426, 15. 
Arruntius apud iudices Albucium derisit. Albucius dixerat: 
iura per patris cineres . . . et executus est locum. quo perfecto sur- 
rexit L. Arruntius ex diverso et ait : accipimus condicionein ; 
iurabit. clamabat Albucius : non detuli condicionem; schema dixi. 
Arruntius instabat . . . Albucius clamabat : ista ratione schemata de 
rerum natura tolluntur. Arruntius aiebat: tollantur; poterimus 
sine illis vivere 271,2. 

19. 

Deinde notandum est non solum Cestium inimicum fuisse 
Ciceronis, ^) sed universos scholasticos prae declamatoribus stupide 
contempsisse oratores. Cassius Severus queritur : et Pollionem Asi- 
nium et Messalam Corvinum et Fassienum . . . minus bene videri 



^) erat autem Cestius nuUius quidem ingenii (nisi sui) amator, Cice- 
roni etiam infestus 582,7. Ciceronem negabat littcras scisse 582,17. Qua 
de causa, quod Cestius Ciceronis orationibus rescripsit 210,16, quod rccitavit 
in eius pro Milone habitam orationem, magis, ut Ciceroni obtrectaretur, ipse 
gloriaretur, hoc videtur factum esse, quam ut in forum discipuli hoc modo 
exercerentur. 

dicere quam Cestium aut Latronem 210,7, ^^ ^^ Cesti discipulis 

dicit: 

/// non tantum disertissimis viris, quos paulo ante rettuli, Cestium 
smtm praeferunty sed etiam Ciceroni praeferrent, nisi lapides 
timerent. quo tamen uno modo possunt, praeferunt ; huius enim 
dcclamationes ediscunt, illius orationes non legunt nisi eaSy quibus 
Cestius rescripsit 210,12. 
Gravius etiam Seneca de iis temporibus, quibus libros suos 

conscripsit, queritur his verbis : 

nunc cuilibet orationem in Verrem iuto licet dicere pro sua, 544,10. 

Quae cum ita sint, fere mirum videtur tot oratores scholas 
frequentasse, de quo nunc accurratius agemus. Motanum Vo- 
tienum, qui declamando neque exerceri volebat neque gloriari, 
tamen declamavisse iam cognovimiis. ^) Cassius Severus, qui 
nolebat declamare aliis quam familiarissimis audientibus 212,7, 
faciebat tamen idem, quod homines scholastici: declamabat sci- 
licet. Erat autem Cassius Severus valens orator, cuius virtutes 
Seneca laudat 204,10. Quae edidit, 205,7, cum de oratore dis- 
seratur, orationes, non declamationes videntur fuisse. Labienus, 
ille magnus orator, qui consuetudinem admittendi populi turpem 
esse putabat, declamabat tamen ^). Asinius Pollio .^tantus orator 
inferius id opus ingenio suo duxif 225,9. Tamen yyexerceri quidem 
illo volebatf gloriari fastidiebat 225,10. Itaque declamabat ^) 
atque nepotem suum declamando exercuit, ad quem succes- 
sionem eloquentiae suae pertinere credebat 226,2. Itaque non 
dubium est, ([uin Asinius hanc exercitationem futuro oratori 
utilem esse existimaverit. Inter ceteros oratores 

Saturninus Furius . . . maius nomen inforo quam in declamationibus 

habuit; sokbat tamen tam honeste declamare, ut scires illum huic 

materiae non minus idoneum esse, sed minus familiareni 329,1. 

De eodem declamante L. Lamiae filio iam disseruimus. ^) 

Scaurus Mamercus, fuit quidem homo disertissimus 42,13, sed 

orator ignavus 447,15. Orationes septem edidit, quae deinde ex 

senatus consiilto combustae sunt, sed extabant libelli, qui cum 

fama eius pugnabant, multo quidem solutiores ipsis actionihus 

448,3. Eundem Seneca cum filiis audivit 447,7 et novissume 

quidem M'. Acmilio Lepido declamantem ^). 

Fabius declamator fuit nec clari nominis nec ignoti 454,5. 

Quem editores decreverunt eundem esse, de quo haec prodita 

sunt: 

Fahius Maximus nobilissitnus vir fuii, qui primus foro Romano 
hunc novicium morbumy quo nunc lahorat, intulit 158,11. 
Solent autem forum et schola inter se opponi, sicut iam 

cognovimus illud: 

scholam quasi ludum esse, forum arenam 209,18 

vel illud : maius nomen in foro quam in declamationibus fuibuit. 

Adice illud: 

hoc autem in foro esse curatorem petere, quod in scholasticis 
dementiae agere 144,19 

atque alia, quae enumerare longum est. Nego autem ullo loco 

vocem yforum^' positam esse a Seneca dicturo de schola. Quamob- 

rem Fabium oratorem forensem fuisse opinor. Idem autcm 

declamavisse dicitur 158,16. 

Passienus temporis sui primus orator et ab Augusto magni 

aestimatus 502,17 declamator fuit subtilis, sed aridus 453,2. De 

quo iam disputavimus *). 

De Q. Haterio, qui et promisit oratorem et praestitity 427,23 

declamante item disseruimus ^). Quem Seneca declamantem ube- 

rius descripsit, dicentem in foro nusquam induxit 227,1. 

Solebat declamare studiose et Turrinus Clodius 454,14. De 

quo haec leguntur: 

negahat itaque (sc. Latro) ulli se placere posse nisi totum ; nosse 
enim semet suas vires ct illarum fiducia aliis metuenda et prae- 
rupta audere; multa se non persuadere iudici, sed ouferre. Tur- 
rinus contra nihil prohare nisi tutmn ; non quia inhecillus erat, 
sed quia eircumspectus . causas nemo diligentius proposuit, nemo 

respondit paratius ; et pecuniam itaque et dignitatem, quam pri- 
?nam in prcnnncia Hispania habuit, eloquentiae debuit 455,10. 
Hunc locum usque ad verbuni ,,circu7nspectus" de declamatore, 
sequentia vero de oratore dicta esse vel inde sequitur, quod Senecae 
temporibus e rhetoribus nemo, ut videtur, ,ypecuniam atque dignitatem** 
sibi paravit, quae quidem officiorum civilium sollemnia esse solent 
praemia. In Senecae autem libris unus Glodius Sabinus parvum 
salarium accepisse dicitur^). Cratonis talentum quod non merces 
stipulata, sed donum Caesaris est, hic referre fas non est. Accedit, 
quod de actione iudiciali dicitur causa 174,16. 209,2. 412,2 
et 10. 454,10. 582,20. al. Sunt autem duo officia oratoris, eius- 
modi, ut et causas clientium agat et ab adversariis eos defendat. 
Defendendi vero vim habet vox respondendi 117,9. 180,7. 209,11. 
498,5 sq. Proponere est ,yproferre" sive yydicere" cf. 12,16. 

Orator igitur erat Turrinus, solebat tamen studiose declamare. 
Denique Gavium Silonem commemoro, quem oratorem fuisse verba 
454,11 demonstrant jypatrem familiac'' , nec non bene declamavisse 

454,9- 

21. 

Sequitur, ut demonstremus oratores etiam declamantes audire 
et cum his atque audientibus disputare solitos esse- Quod 
quamquam scholae disertis verbis raro mentio fit, tamen, quoniam 
de scholis Senecam scribere diximus, item in schola factum esse 
contendere non dubitamus. 

Improbatur igitur a Votieno Montano color Gesti 426,20, 
Triari 427,4, Sparsi 491,14. Idem aiebat sententiam Vibi Rufi 
colorem actionis esse 390,4 atque Marcelli Marci amici sui 
sententiam refert 429,19 (et si quidem viri docti recte conieccrunt 
409,20. 419,21). Gassius Severus in Gesti scholam intravit et 
hunc dicentem interrupit 210,16. Idem corripit Triarium 502,1, 
laudat Varium Geminum 564,4 et 13, facete dicit de Passieno 
208,16, de Silone Pompeio 209,4, de Glodio Sabino 401,19. 
Hateri contradictio magnam materiam Asinii Pollionis et Gassi 
Severi iocis praebuit. 229,3 Disputavit Gassius Severus cum 
Moscho de Publilianis 302,3, fortasse postquam Murredius decla- 



') 401.17- 



- 27 — 

mavit, et qiiasdam dixit inter disputandum sententias 303,20. 
Iteni, quod Seneca dicit: 

Cassius Severus dixerat: ostende nobis captivos tuos, Julius 
Bassus dixerat: ostende merccdarios tuos. Labienus comnwdius 
videbatur dixisse: ostende nobis alumnos tuos 492,18, 
de disputando sermonem esse existimo. Certe, cum Cassius Se- 
verus non declamaverit nisi familiarissimis audientibus 212,8, 
idem autem fuerit homo Labieno invisissimus 451,4, fieri non 
potuit, ut Cassius Sevejus audiente Labieno declamaret. Ab Asinio 
PoUione improbatur color Triarii 148,11, divisio Buteonis 306,9. 
Arelli Fusci 537,19. Idem Albuci sententias albas vocabat 268,3, 
aiebat ridere se, quod declamatores decrevissent hunc utique 
empticium esse 329,17, Vibii Rufi sententiam aiebat se recipere 
393» 15« Inter disputandum Fabiani divisionem a Latrone defendit 
144,14, disputans inducitur 167,14, fortasse cum Gallione et 
Dionysio Attico. Idem cum quibus disputaverit, non cognoscitur 
2 34;7i 237,1. Contra Hisponis Romani, Pompei Silonis, Latronis, 
Cestii colores disputat 238,6. Quo loco haud scio an ipse 
quoque declamaverit, cum verba haec sint: 
ipse autem hoc colore usus est 238,14. 

Is etiam occasionem scholasticis alterius suasoriae dedit 
566,5. Scaums, qui nullius unquam impunitam stultitiam transire 
passus est, audiebat quendam praetorium declamantem et loco 
obsceno utentem, statim Ovidianum ilhid ; ,,inepta loci", et ille 
excidit nec ultra dixit. hoc autem vitium aiebat Scaurus a graecis 
declamatoribus tractum, quorum exempla Hybrean et Grandaum no- 
minat42,8. Apparet igitur hunc oratorem ne graecos quidem decla- 
matores ignoravisse. Idem Othonem Juniijm dicit acta in aurem 
legere 129,2, disputat de divisione Latronis 462,4. Fabius Maxi- 
mus Romani Hisponis nobilem sententiam circumferebat 156,13. 
Passienus Fusci colorem improbat 296,13, disputat cum Blando, 
Latrone, Buteone 169,9, cum quibusdam 284,3. Haterius Hybreae 
sententiam vertit 429,7, Triari sententia aliter usus est 427,5, 
colorem sanius dixit quam Triarius 504,3. Eius sententia a 
Cestio improbatur 427,22. Clodius Turrinus pater multum viribus 
dempserat, dum Apollodorum sequitur ac summam legem dicendi 
sectam putat 455,2, nunquam non de colore Latroni controversiam 
fecit 455,6, locis Latronianis utebatur 469,18. 477,11. 478,9. 

Tnter primos oratores cum Asinio Pollione et Passieno 
Messala Corvinus nominatur 210,8. Quem, cum vir exactissimi 
in^enii quidem in omni studiorum partej sed Latini utique sermonis 
observator diligentissimus dicatur 156,2 studia scholastica non cura- 
visse non verisimile est. Ipsum tamen declamavisse e Senecae 
libris probari non potcst. A quo vituperatur Albucius 155,17, 
laudatur Fabianus 157,7. Quae de Vergilio disserit 545,1, talia 
sunt, ut inter disputandum in schola dicta esse possint. Cum 
audisset Latronem declamantem, dixit : s^a lingua disertus est 
156,3. A Gallione cum Seneca ad se veniente ab auditione 
Nicetis quaerebat Messala, quid illi visus esset Nicetes. Gallio ait: 
yyplena deo^\ Messala numquam aliter illum ab novi hominis audi- 
tione venientem interrogavit, quam ut diceret jynumquid plena deo ?" 
550,1. Et favebat igitur Messala Gallionis studiis et saepius cum 
eo de schola locutus est. Cunstat igitur Messalam studiis schola- 
sticis se non plane subduxisse. Quod vero Gruppe dicit*) inter 
praecipuos artis declamatoriae patronos eum fuisse, Senecae verbis 
non probatur. Immo si ista studia Messala tantopere curavisset, 
multo plura de co Senecam servaturum fuisse opinor. 

Maecenatis, si hunc inter oratores numerare fas est, in 
Senecae libris raro mentio fit. Unde apparet eum aut schola- 
sticorum studiis non favisse aut cum Seneca eiusque amicis 
raro convenisse. Certe I.atroni, Senecae amico benevolentiam 
non habebat 159,10, queni una cum Augusto et Agrippa decla- 
mantem audiit. Fuscus autem solebat ex Vergilio multa trahere, 
ut Maecenati imputaret 549,13. Quod Fuscum vix facturum 
fuisse puto, si studia scholastica Maecenas omnino non curavisset. 
Quae de Vergilio Maepenas iudicat 528,2. 545,3, in schola dicta 
esse possunt. 

L. Vinicius, valde Fabiani colorem probabat et de eo dis- 
putabat 173,14. 

Atque ut oratores frequentabant scholas, ita ad publica 
certamina descendebant rhetores. Videbatur autem Tullio Sabino 
Syriacus rhetoris mores in iudicio non satis celavisse 411,5. 



^) Gruppe 1. 1. pag. 35. 

Cestium in ius ad praetorem vocatum adeo perturbatum fuisse, ut 
se defendere nequiret, Cassius Severus iocatus contendit 211,9. 
Latronem Porcium, declamatoriae virtutis tiniann exemplum, cum 
pro reo in Hispania Rustico Porcio propitujuo suo diceret, usque 
eo esse confusum, ut a soloecismo inciperet, nec ante potuisse confirmari 
tectum ac parietam desiderantem, quam impetravit^ ut iudicium ex 
foro in basilicam transferrctur, Votienus Montanus refert 371,15. 
Albucium unius figurae crudelis eventus, de quo supra diximus, 
fugavit a foro. Neque tulit hanc contumeliam^ sed iratus calumniam 
sibi imposuity numquam amplius in foro dixit 270,16. Quibus 
cognitis haud iniuria Cassius Severus dixisse videtur : 

agedum istos declamatores produc in senatufn, in forum: cum 
loco mutabuntur, velut adsueta clauso et delicatae umbrae corpora 
sub divo stare non possunt, non imbrem ferre, non solem sciunt, 
vix se ifweniunt 209,19. 

23. 

Saepe autem Seneca causas tangit, cur in hoc campo suc- 
cumbere soleant rhetores. Cf. 

in orationibuSy quia laxatior est ifiaieriay minus earundcffi rerum 
adnotatur iteratio, in scholasticis si eadem sunt, quae dicuntuf , 
quia pauca sunt^ notafitur 420,10. 

Hanc controversiam magna pars declamatorufn sic dixit, velut 
nofi controversiam divideret, sed accusationem , quofnodo solcfit 
ordinare actionem suam in foro qui pritfio loco accusant, in 
scJwlastica, quia non duolms dicitur locis^ semper non dicefidum 
tantum, sed respondefidum est 498,5. 

Amplius de hoc discrimine Votienus Montanus disserit: 
qui declamationem parat, scribit, nofi ut vificat, sed ut placeat, 
omnia itaque lenocifiia conquirit^ argumentatiofies , quia molestae 
sunt et minimum Jmbent floris, relinquii ; sententiis explicationHyus 
audientis delinire contentus est. cupit efiifn se approbare, nofi 
causam, sequitur autem hoc usque in fortiffi deciafnatores vitium, 
ut necessaria deserant, dum speciosa sectafitur. accedit etiaffi illud, 
quod adversarios quaftivis fatuos fifigunt : respondent illis et quae 
volunt et cum volunt. praetererea nihil est, quod errorem aliquo 
damtio castiget .... quid quod laudatiofiibus creftris sustiftentur 
et meffwria illorum adsuevit certis intefvallis quiescere ^ . . , 

adice nunCy quod aninius illis nullius interventu excuiiiur: nemo 
ridety nemo ex indusiria obloquiiur^ familiares suni omnium 
vultus 370,12, in foro pariem accipiuniy in schola eliguniy illic 
iudici biandiuntury hic inperani; illic inter fremitum cousonantis 
turbae intendendus animus esiy vox ad aures iudicis peiferenday 
hic ex vuliu diceniis pendeni omnium vultus 372,10. Brevius 
Cassius Severus : 

adsuetfi non audiiorem speciarCy sed iudicem, adsuevi non mihi 
responderCy sed adversario ; non minus devito supervacua dicere 
quam contraria. in scholastica quid non supen^acuum esi, cum 
ipsa supervacua sit 209,9 . . . totum aliud est pugnarCy aliud 
ventilare 209,17 . . . adsueruni enim (scil. scholastici) suo 
arbiirio diserii esse 210,4. 

Adice quod declamatores non curabant, ut vitia evitarent, 

dummodo ne vitia esse appareret. De qua ratione Seneca dicit : 

hoc aequale omnium esiy ut viiia sua excusare malint quain 

effugcre. Albucius enim non quomodo non essei scholasticus , 

quaerebaty sed quomodo non videretur 269,5. 

Tantum autem discrimen inter orationes et declamationes 

esse Seneca existimabat, ut Basso hoc ipsum opprobrio daret, 

quod amaritudinem et simulationem actionis oratoriae consectabatur: 

nihil est, indecentiuSy quam ubi scholasticus forum, quod non 

novity imiiatury afnabam itaque Capitonem .... bona fide 

scholasiicus erat 453,10. 

lam vero oratores alii erant, cum in foro dicebant, alii, 
cum declamabant. Asinius Pollio 

floridior erat aliquanto in declamando quam in agendo : illud 
strictum eius ei asperum ei nimis iratum ingenio suo iudicium 
adeo cessabaiy ui in muliis illi venia opus essety quae ab ipso 
vix inpetrabattir 225, 15. 

Passienum tam aride declamavisse, ut secundum principium 
statim fuga fieri soleret, iam diximus. Eodem loco Cassius Se- 
verus haud scio an de Passieno haec adiecerit : 

miraris eundem non aeque bene declamare quam causas agere 

aut eundem non iam bene suasorias quam iudiciales controversias 

dicere? 209, 2. 

Ipse vero Cassius Sevenis, quamquam omnia habebat, quae 

illum, ut bene declamaret insiruerent 207,4, tamen non iantum infra 



— 31 — 

se, cutn declatnarei^ sed infra mulios erat 207, 9. Idem haud scio 
an de plerisque oratoribus dicendum sit. Ait enim Seneca : 

quosdam diseriissimos cogno^n viros non respondentes famae suae, 
cum declamareni, in foro maxima omnium admiraiione dicenies, 
simul ad has domesiicas exerciiationes secesseraniy deserios ah 
ingenio suo. quod accidere plerisque aeque mihi mirum quam 
cerium esi 204,4. 

y. Be Senecae studiis seholasticis. 

24. 

Disputabitur hoc capite de ipsius Senecae studiis. Habebat 
autem praeceptorem eloquentiae Marullum rhetorem 13,15 133,5, 
de quo sine ira aut studio dicere solet. 13,15 26,3. 39,13. 
133 5- 155» 14- 1^6 Marulli schola non pluribus quam duobus 
locis sermo est, altero, quo Latro Marullo cummaxime declamante 
sententias dixisse fertur 13, 14, altera, quo Latro primam contro- 
versiam declamavisse dicitur 15,4. Alios autem praeceptores se 
habuisse Seneca non dicit. Tamen quin illis iam temporibus 
aliorum rhetorum scholas frequentare coeperit, non dubito. Sicut 
quod de Arellio dicit : 

recolo nihilfuisse me iuvefie iam noium quam has explicaiionts Fusci, 

quas nemo nosirum non alius alia inclinaiione vocis velut sua 

quisque modulatione cantabai 538, i, 

hoc cum discipulorum maxime moribus convenire videtur. 

Certiora licet de Senecae amicis isdem studiis indulgentibus 

exponere. 

Inter quos procul dubio primum locum obtinet M. Porcius 
Latro, apud MaruUum Senecae condiscipulus 13,14. 15,4. at- 
que carissimus eius sodalis, cuius familiarem amiciiiam a prima 
pueritia usque ad ultimum eius diem perduxit. Itaque Seneca non 
solum nullius sententias, divisiones, colores tam saepe laudat quam 
Latronis, sed etiam, quae falso de eo homines opinabantur, 
refutare studet 392,6. 453,12, raro autem ea, quae vitupera- 
bantur, servavit 156,2, 159,2. 371,15 al. Talis viri declama- 
tiones Senecam saepissime audivisse et per se consentaneum est 
et inde consequitur, quod tam multa a Latrone inter declamandum 
et disputandum dicta servavit et de eius studiis declamationibus 
summa cum diligentia disseruit 8, 5. Atque disertis quidem 

verbis Seneca tantum dicit se Latronem discipuliim audivisse 
in MaruUi schola 13, 14. 15,3. Sed idem qua sententia usus 
sit, cum Buteonis colorem improbaret, meminit 26, 19. In quadnm 
declamatione eum usum esse sumniis clamoribus versu tragico 
dicit 27,6. Meminit, qua ratione Latro scholasticis audiendi ne- 
glegentiam exprobraverit 310, 10. Latronis scit non morem fuisse 
quemquam audire declamantem, declamasse eum ipsum tantum 
et dixisse se non esse magistrum, sed exemplum 392, 9. Latronem 
antequam dicere inciperet, sedentem quaestiones eius, quam dicturus 
erat, controversiae proponere solitum esse testis est 12, 15. Et 
rnulta alia, quae mox afFeremus, ita dicit, ut vix dubitandum sit, 
quin narraverit, quae ipse in schola Latronis audiverat. 

Alter amicus familiarissimus Senecae et eius filiorum Junius 
(jallio fuit, quem Latrone et Seneca aetate minorem, Latronis 
admiratorem fuisse constat^). Qui vocatur Gallio noster 125,7. 
168,1. 169,10. 205,4. 270,9. 550,1, Gallio vester 451,7. 
Quocum quam familiariter Seneca coniunctus fuerit, optime ex 
eis cognoscitur, quae de Gallione et Messala narrantur 549, 18. 
Disertis verbis Seneca se Gallionem adulescentulum audivisse 
dicit 270,9. 

Latro ergo et Gallio amici fuerunt, cum quibus tanta fami- 
liaritate Senecam coniunctum fuisse constat, quantam cum nullo 
alio ei convenisse crediderim. Amicorum autem nomine si de 
eis uti licet, quibuscum et saepe et libenter congniere solemus, 
Senecae amicorum numerum maiorem fuisse facile apparet. 

Atque ut ab iis incipiamus, qui summa auctoritate in clvitate 
fruebantur, Valerius Messala Corvinus saepe cum Gallione con- 
versatus esse videtur 550, 6. Cum hoc autem Seneca a Nicetis 
auditione ad Messalam venit 550, t. Quae vero de Sextilio Ena 
in Messalae domo carmen recitante narrat, Seneca, quoniam 
dicit : 

Enae interfuisse reciiationi Severu7ti quoque Cornelium scio 574, 13, 
quia non utitur verbo memini, non ipse audivisse, sed ab aliis 



^) Errat Gruppe quod p. 45 dicit Latronem totiens Gallionis divisionem 
recepisse. Nititur haec sententia duobus locis 145, 16. 416, 12, quibus tamen 
nuin (jallio ante Latronem dixerit, non aperte patet. Contra Gallio Latronem 
j pleruraque sequitur. 

accepisse mihi videtur. Praeterea Messalae nomen in Senecae 
libris raro deprehenditur, Latroni vero, Senecae amico, Messala 
sermonem non vere latinum obiecisse dicitur 156, 3. Quibiis de 
causis, etsi aliud Gruppio placet ^), Messala inter Senecae amicos 
non videtur numerandus esse. 

De Asinio PoUione Gruppe disseruit ^). Putat autem eum 
Annaeum non frequenter in coetus suos adscivisse, quod ei vide- 
tur inde probari, quia Seneca Timagenem cognoscere debuerit. 
Quo argumento uti, quoniam Timagenem declamavisse non constat, 
aequum esse non videtur. Recte autem Gruppe iudicat^) An- 
naeum de, eo, quocum diuturna amicitia coniunctus fuerat, non 
dicturum fuisse : 

audivi illum et viridem ei posiea iam senem 225, 11. 
Attamen saepe in Senecae libris Asinii Pollionis non sine venera- 
tione mentio fit. Senem eum Seneca audivit, cum Marcello Aesernino 
nepoti suo quasi praeciperet, quod quin Asinii in domo factum 
sit, vix quisquam dubitabit. Ceterum Asinium Pollionem in domo 
sua declamare solitum esse vix crediderim. Dicit enim Seneca: 
numquam admissa multitudine declamavit, nec illi ambitio in 
studiis defuit; primus enim omnium Romanorum advocatis homi- 
nibus scripta sua recitavit 225, 3. 
Quae, si advocatis hominibus Asinius declamavisset, absurda 
essent. Si vero Asinius ad declamationes suas audiendas homines 
non advocavit, in domo sua eum declamavisse non est verisimile. 
Qua de causa, quod Seneca dicit: 

7nemini intra quartum diem, quam Herium filium amiserat, de- 
clamare eum nobis y sed tanto vehementius quam umquam 226,5. 
inde non probatur Senecam in Asinii domum frequenter venisse, 
sed Asinium saepius audiente Seneca declamavisse, quod quin 
in scholis factum sit, quoniam totiens Asinius cum rhetoribus dis- 
putans inducitur, non est cur dubitemus. Neque vero audacius 
est, quia Asinius Pollio admissa multitudine non declamabat, 
opinari quosdam coetus fuisse, qui Senecae aeque atque Asinio 
patebaut. 



*) Gruppe 1. 1. pag. 36. 
*) Gruppe 1. 1. pag. 29. 
') Gruppe 1. 1. pag. 30 adn. 41. 

Idem autem fortasse de Passieno censendum est, de quo 
Cassius Sevenis cum Seneca collocutus dicit: Passienus noster 208, 16, 
quem Seneca cum Blando, Latrone, Buteone disputantem audivisse 
videtur 169, 10. Turrini Clodii filius fraterno amore Senecae filiis 
coniunctus erat 454, 14. Ipsi Senecae adeo carus erat, ut a 
filiis suis eum non distinxerit 456, 7. Eandem autem patrum 
amicitiam fuisse non constat, quos haud scio an hoc aliquantum 
separaverit, quod Turrinus Clodius Apollodorum sequebatur ac 
summam legem dicendi sectam putabat 455,3, Seneca Theodoreis 
et Apollodoreis aeque infestus erat. Latroni autem Turrinus 
nunquam non de colore controversiam fecit 455,6. Itaque quam- 
vis frequenter Senecam, Latronem, Turrinum convenisse facile 
crediderim ad patrem spectare existimo quod Seneca dicit : 

horum nomina non me a nimio favore, sed a certo posuisse 

iudicio sdetis 456, 12. 

Magis videtur Cassius Severus inter Senecae amicos haben- 
dus esse. Ab hoc enim Seneca quaesivit, quid esset, cur in decla- 
mationilms eloquentia illi sua non responderet 204, 8. Quod cum 
non sine quadam contumelia dictum sit, tali ratione Senecam 
hominem quadem familiaritate sibi non devinctum compellaturum 
fuisse vix crediderim. Accedit, quod de hoc Seneca dicit: 

declamationes eius inaequales erant, sed ea, quae eminebant^ in 

quacumquc declamatione posuisses, inaequalem eam fecissent . . . 

iniquom tamen erit ex his eum aestimare, quae statim subtexam ; 

non crmn haec ille optime dixit, sed haec ego optime tepco 212,9. 

Num putas Senecam haec dicturum fuisse, nisi ipse Cassium 
Severum declamantem audivisset? Nolebat autem Cassius declamare 
aliis quam familiarissimis audientibus 212,8. Videtur vero Seneca 
saepe etiam in iudicio dicentem eum audivisse 206, 10. 

Denique Ovidium Senecae insigni familiaritate devinctum 
fuisse Gruppe falso, ut mihi videtur, opinatur ^). Solet quidem 
multis locis cum quadam benevolentia, ne dicam veneratione de 
eius ingenio Seneca loqui. Nusquam vero de amicitia eius verba 
facit, quod, si isti viri insigni familiaritate coniuncti fuissent, eo 
magis mirandum esset, quia Ovidius, ut dixiraus, familiari con- 



^) Gruppe 1. 1. pag. 36. 

suetudine Gallionis fruebatur, cuius totiens ut Senecae amici nientio 
fit. Quamobrem Annaeus non ut amicum, sed ut egregium poetam 
Gallioni suo familiaritate devinctum Ovidium magni aestimavisse 
mihi videtur. 

25. 

Haec de Senecae amicis et studiorum sociis. Quibus ab 
solutis ut ad ipsa eius studia describenda revertamur, inter hos 
rhetores, quorum declamationes frequenter audire solebat, imprimis 
Arellium Fuscum fuisse loco nuper laudato probari videtur. Adice 
hunc alterum locum : 

solebat autem Fuscus ex Vergilio fnulta trahere 549, 13. 

Namque nisi Fuscum saepe audivisset, hanc eius consuetu- 
dinem cognovisse Seneca vix potuit. Neque desunt loci, quibus 
Seneca de declamante Arellio referre videtur, quae ipse audiverat 
380,3. 553i I. Atque potuit quidem fieri, ut Arellius audiente 
Seneca in aliorum rhetorum scholis declamaret. Tamen quin 
saepius id in ipsius Arelli schola factum sit, non est cur dubitemus. 
Illic enim Ovidium declamantem audivit 133,8 (134,8) et quen- 
dam auditorem Fusci, cuius pudori Seneca parcit 553,3. 

Praeter hunc autem et Latronem ad nuHum Seneca tam 
frequenter devertisse videtur quam ad Cestium, quod eo magis 
mirandum esset, quia Cestii neque amicus neque admirator erat 
272,3. 582,5, al., nisi Cestium inter celeberrimos rhetores fuisse 
sciremus. Audivit autem apud Cestium Alfium Flavium 27, 13 
(cf. 220,10) et, postquam Romam rediit, Quintilium Varum 48, 17. 
Neque dubito, quamquam disertis verbis non dictum est, quin item 
ipse audiverit ibidem declamantem Pastorem Aietium 49,9, Surdinum 
581,21, Alfium Flavum et Cestium 181,2, Cestium 272,7. 

Albucium Seneca non frequenter audivit 266, 4^ tam frequenter 

tamen, ut eius declamandi rationem accurate cognoverit 266,7. 

Atque cum ad secretas Albuci exercitationes aditum habuisse non 

videatur 266,6. 268,1, consequitur Senecam eum audivisse, cum 

populo declamaret aut cum in aliis scholis diceret. Neque desunt 

loci, quibus ut opinemur Albucium Seneca audiente dixisse, nimia 

audacia non opus est 81,1 (lin. 16/17) 521,16 (lin. 563,7). 

Qu. Haterium se cognovisse Seneca ipse testatur 227,9. 

3* 

Cuius declamationibus quin non semel ut bis, sed saepius inter- 
fuerit, quoniara accurate describitur, quemadmodum Haterius 
declamaverit, vix quisquam dubitabit 227,1. Neque difficile erat 
ad huius viri declamationes audiendas aditum impetrare, cum 
populum admittere solitus sit 227, 7. 

Hi declamatores sunt, quos Seneca praeter amicos suos 
saepissime audivisse videtur. Qui quod omnes eo iam tempore 
florebant, quo primum Seneca Romae versabatur, cum insuper 
studia sua iuvenilia vocet 446, 5, quibus optimam vitae suae 
partem dedicaverit 446, 7, illo tempore praecipue eum eloquentiae 
studuisse existimo. Tunc etiam audiebat Senecam Grandionem 
543, I, Florum Latronis auditorem dicentem non apud Latronem 
392, 8, Moschum disputantem 302, 3. Neque tamen postea eum 
studiis renuntiavisse et inde probatur, quod Varum Quintilium 
post patris cladem declamantem audivit 48,17, et eo efficitur, quod 
una cum filiis audiebat Scaurum declaraantem M'. Lepido 448, 8, 
Musara 452,1, fortasse Juliura Bassura 453,8, quem tamen antea 
audiverat declaraantera praesente Albucio 464, 12. Quibus con- 
stitutis ceteros declaraatores, quos quin Seneca ipse cognoverit 
non dubito, alphabetico ordine uso enumerare mihi liceat. 

De Bruttedio Nigro, Vallio Syriaco, Junio Othone declaman- 
tibus et disputantibus tam multa narrantur, quam Seneca, nisi 
ipse adfuisset, scire non potuit 125, 16. Itera Buteonera et Blan- 
dura cura Latrone et Passieno audivisse videtur 169, 10. De 
Capitone Seneca ita loquitur, ut et libenter et frequenter eum 
audivisse videatur 453, 11. Catiura Crispura raerainit in quadam 
controversia ineptara sententiara dicentera 310,4. Festura se au- 
diente declamavisse disertis verbis Seneca dicit 309, 10 (lin. 14/15). 
Fulvium Sparsum declaraavisse duas controversias raerainit 80,5. 
487,9. Juniura Othonera raerainit colorera stultum inducere 
49,17. Labienum dicit non quidem populo, sed egregie declama- 
visse 448, 10. Mentonera se audivisse declaraantera disertis verbis 
contendit 413, 8. Ab Nicetis auditione cura Gallione ad Messalam 
venit 550, I. Papirium Fabianum Seneca non frequenter audivit 
105» 13» haud scio an eo tempore, quo ille discipulus erat 105,13, 
sive apud Fuscum Arellium sive apud Blandum. Publiura Sabinum 
audiente Seneca declamavisse disertis verbis proditum est 410,20. 
Vibium Gallum Seneca audiebat quandam controversiam declamantem 

postero die, quam erat a Fabiano dicta 121,11. P. Vinicium 
videtur audivisse praecipientem auditoribus suis 492,12. Cum 
Montano Votieno colloquitur 370, 10. Eundem meminit in quadara 
declamatione hoc fecisse, ut sententias suas repetendo corrumpe- 
ret 421,4. Videtur autem hunc etiam apud centumviros pro 
Galla Numisia dicentem audivisse 420,12. Neque enim Senecam 
ita eloquentiae studuisse. ut forum praeteriret, inde apparet, quod 
actiones forenses cognoverat et Asinii Pollionis 225, 15 et La- 
bieni 448,13 atque Aemilii Scauri 447,7. 

Hos igitur declamatores et oratores quin Seneca dicentes au- 
diverit, vix dubitandum est. Valde vero erraremus, si cetera, 
quae narrat, eum accepisse, non audivisse putaremus. Latronem 
suum videlicet procul dubio multo saepius declamantem audivit 
quam supra demonstrare nobis licebat. Atque cum omnes magni in 
eloquentia nominis excepto Cicerone audivisse ipse sibi videatur 
6, 12, hoc vero, cum libros suos conscriberet, sibi proposuerit, 
ut filiis suis querentibus, quod tantae opinionis viros audire nbn 
potuerant, temporum invidiam detraheret 1, 10, denique cum 
pleraque dicta oratione directa usus referat, consentaneum esse 
existimo longe plurima, quae memoriae servavit, Senecam ipsum 
audivisse, pauca ab aliis accepisse. Inter quae quoniam ipse 
aperte discernere noluit, quicumque de declamationibus Seneca 
audiente habitis disserere vult, divinando illi magis quam demon- 
strando opus est. 

Quod ne plus aequo faciamus, aliquot locos colligam, quibus 
potissimum vel accurata descriptio vel vivida narratio arguere 
videtur praesentem audivisse Senecam ea, quae commemorat. Sunt 
autem, qui hoc modo a Seneca laudantur, hi fere : 

Aemilius Scaurus 42,8, Aeschines 88,11. Agroitas 183,14. 
Albucius 54,5. 123,5. i55ii6. 172,9 Arellius Fuscus 68,14. 78,22. 
117,2. 321,8. 342,21. 501,4. Argentarius 120,4. 182,16. Ar- 
temo 287, 14. Asinius Pollio 144, 14. 393, 14. Bruttedius Brutus 
378,19. Buteo 26,16. Capito 292,7. 385,16. Cestius Pius 
62,15. 288,4. 344,13.426,10.427,12.540,15.563,8. Clodius 
Turrinus 471,9. 488,10. Cornelius Hispanus 285,23. Diocles 
Carystius 287,6. Fabius Maximus 158, 11. Fulvius Sparsus 484,4. 
496,10. Gargonius 583,4. Gavius Sabinus 327,19. Glycon 
530,19. Haterius 69,13. 540,13. Hermagoras 184,7. Julius 

Bassus 63,21. 75,6. Junius Gallio 87,7. 378,5. 416,22. 431,2. 
488,2. 557^16. Junius Otho 127,16. 504,11. Labienus 489,1. 
Licinius Nepos 329,22. Nicetes 540,17. P. Nonius Asprenas 
34,21. 84,18. 88,17. Papirius Fabianus 143,19. 157,7. 526,6. 
Pompcius Silo 78,5. 117,15. 123,11. 132,15. 344,18. 428,5. 

501.2. Porcius Latro 62,12. 80,14. 90,2. 119,12. 132,10. 

144.3. 145.19- 281,13. 294,6. 324,22.333,1. 344,6. 377.15- 
393« 2. 398,12. 407,3. 500,15. 529,8. 562,7. Romanius Hispo 
296,15. 336,7. 464,5. Rubellius Blandus 78,19. 87,20 
318,3. Saturninus Furius 329,1. Senianus 246,3. 394,16. 
Triarius 69,4. 148,7. 286,14. 39i.i^- 426, 22. Vallius Syriacus 
27,8. Varius Gcminus 283,7. 285,13. 326,14. 344,10. 564,15. 
Vibius Rufus 122,20. 393,8. L. Vinicius 173,14. Votienus 
Montanus 387,6. 399,19. ^o^,'^. 416,10. 426,15. 430,8. 

Hos locos, etsi non dubito, quin multo plures declamationes, 
ne dicam fere omnes, Seneca ipse audiverit, ideo exhibui, ut, 
quam late patucrint eius studia, intellegamus. Numerum, ut quisque 
voltt, augcat. Mihi (luidem his cognitis Senecam permultas scholas 
Ircquentavisse, dcclamatorum et oratorum magnam multitudinera 
audivisse persuasum est. 

Tamen Senecam non omnia, quae servavit, ipsum audivisse. 
inde probatur, quod dicit: 

adfinnem dixisse me quae scivi quaeque audivi 446,12. 
Sicut Albucio extcmporalem facultatem non deesse adfirma- 
verant illi, ,,qui propius eum noranf , 268,1. Simili modo ad 
Senecam pervenerunt sententiae Dioclis Carysti 504, 18, Dorionis 
527,13- 538,14. Cilyconis 540,10, Cassi Severi 451,3 nec non 
illa sententia Ciceronis 53,17, quem Seneca ipse non cognoverat. 
Nonnullis locis, quibusnam auctoribus sententias debuerit, disertis 
verbis Seneca pronunciat, sicut Scaurus referebat de Hybrea et 
Grandao, 42, 18, Pompeius Silo de Hybrea 429,3, P^uscus Arellius 
de magistro suo 79,15. 90,9, Vinicius de Votieno Montano 
316,12. Livius de Miltiade, 393, 15, Votienus Montanus de 
Marcio Marcello 429,17 (409,22. 419,21), Asilius Sabinus de 
Dorione 539, 2. Fieri autem potest, ut horum quoque locorum, 
quibns relata Scneca rcddit, numerus augeatur. Atque imprimis 
graecarum sententiarum isto modo Senecam notitiam acquisivis.se 
opinari fortasse licct, cum ex iis, quas modo laudavimus, sententiis 

maior pars graece dicta sit. Graecos autem declamatores exceptis 
Hermagora, Nicete, aliis paiicis Seneca contemnebat 70,1. 77,20. 
86,15 al. Minus igitur graecis quam latinis declamationibus audiendis 
vacavisse videtur. 

YI. ])e traditione scholastica. 

Hispo Romanius dixii nobilem illam sententiamj quam Fabius 

Maximus circumferebat 156,13. 

(Varius Geminus) hanc sententiam, quae valde circumlata esty 

adiecit 326,18. 

illud^ quod tamquam Laironis circumfertur , non esse Latronis 

pro tesiimonio dico JQ2,6. 

(Albucius) Latronis illas sententias aiebat tumidas magis esse 

quam fories, quae summa hominum admiratione circumferebantur 

464,19. 

(Latro) et iila?n dixit minus notam senteniiam, sed non minus 

bonam 393,4. 

Latronis illa celebris sententia est, quam Sparsus quoque sub- 

tractis quibusdam verbis dixit 504,16. 

Glyconis celebris sententia est 527,3. 

Omnes, quos hic in uno conspectu posui, loci docent illustres 
quasdam sententias non solum semel dictas esse, sed etiam postea 
inter multos memoria servatos et saepius adhibitas esse. Neque 
vero de solis sententiis aut coloribus hoc valet. Dicit enim Se- 
neca : 

Divisio controversiarum antiqua simplex fuit, recens utrum sub- 

iilior an tantum operosior sit, ipsi aestimabitis ; ego exponam, 

quae aut veteres invenerunt aut sequentes adstruxerunt 22,13. 
Quod quoniam non de dividendi arte, sed de singulis con- 
troversiis disserit, veteres et recentes declamatores easdem fere 
controversias declamavisse, veterum autem divisiones recentioribus 
declamatoribus ita notas fuisse, ut his et uti et novas quaestiones 
adstruere potuerint, apparet. 

Subnascitur igitur quaestiOj num veteres declamatores fetus 
suos publici iuris facere soliti sint. Ad quam quaestionem non 
pertinet, quod Scaurus orationes septem edidit 448,3. Orationis 
enim voce nunquam Seneca de declamationibus usus est neque 

de Scauro declamante illo loco ante verba dedamantem audivimus 
(1. 7) disserere incipit. Neque magis eis utemur, quae Cassius 
Severus edidit 205,7 quia de oratore aeque agitur. Hunc autem 
dcclamationes edidisse, quoniam nolebat declamare nisi famili- 
arissimis audientibus minime est verisimile. Votieni autem Montani 
scripta 429,18 cuius generis fuerint, ignoramus neque constat ea, 
quae Montanus in illis de Marcio Marcello amico suo disseruit, 
ad declamationes pertinuisse. Mihi quidem nemo persuadebit 
Votienum, qui scholasticas exercitationes magnopere contemnebat, 
de declamationibus scripsisse. Marcelli autem sententiae a Mon- 
tano relatae 409,22. 419,21. 429,19, quoniam omnes introdu- 
cuntur verbo ,,aiebaf' , a Votieno non scripta, sed dicta esse vi- 
dentur. 

Sed non desunt vestigia librorum, in quibus celebres sen- 
tentiae legi potuerunt. Velut Junius Otho pater quattuor libros 
colorum edidit 49,18. 125,7. In quibus quin multae sententiae 
et colores commemorati fuerint, non dubito. Accedit alterum et 
hoc certum exemplum editae declamationis 453,12: 

Capitonem, cuius declamatio est de PopilliOy quae misero Latroni 

subicitur. 
Dubium est, num etiam 210,15 huc referre liceat: 

huius enim declamationes ediscunt, illius orationes non legunt 

nisi eaSj quibus Cestius rescripsit. 
Sed de hac re postea videbimus. 

37. 

Conducit enim antea examinare, quantum patuerit inter 

declamatores scribendi usus. Nam scripsisse declamatores saepe 
traditur. Ita Latro solebat hoc genere exercitationis uti, ut aliquo 
die nihil praeter epiphonemata scriberet, aliquo die nihil praeter enthy- 
memata sq. 14,2 Porro 

cum se dd scribefidum concitaverat^ iungebantur noctibus dies et 
sine intervallo gravius sibi instabat nec desinebat, nisi defecerai ; 
rursus cum se remiserat, in omnes lusus, in omnts iocos se re- 
solvebat 8,7. 
Latro igitur scripsisse videtur, quotienscuntjue studio in- 
cumbtbat. Quid vero scripserit, his Senecae verbis docemur: 

numquam illej quae dicturus erat, ediscendi causa relegebat: edi- 
dicerat ilia, cum scripserat, id eo magis in illo mirabile videri 



— 41 — 

potcst, quod non lente et anxie, sed eodem paene quo dicebat 
impetu scribebat io,ii. 

Ncciue tamen, ciini declamaret, codicibus illi opus erat: 
supen)acuos sibi fecerat codices : aiebat se in animo scribere 1 1 , 5[ 
cogitata dicebat ita, ut in nullo umquam verbo eum memoria 
deceperit ii,6. 

Accedit quod Montanus dicit: 
qui declamationem parat, scribit non ut vincat, sed ut placeat 

Hoc ergo modo declamationem parari dicit, ut scribatur. 

(Albucius dicebat) citato et effuso cursu, sed praeparatus, extem- 

temporalis illi facultas, ut adfirmabant, qui propius norant, 

non deerat, sed putabat ipse sibi deesse 267,17. 

Raro igitur Albucius ex tempore dixisse videtur, malebat 

declamare praeparatus. Quibus cognitis, quod Haterius admisso 

populo ex tempore declamabat 227,7, ^iuod Argentarius aeque 

atque Cestius ex tempore dicebat 401,9, ideo Senecae in mentem 

venisse videtur, quod raro talia accidebant, cum scribendi usus 

vulgaris esset. Restat denique, qu^?d de hac consuetudine in uni- 

versum testatur Seneca: 

illi, qui scripta sua torquent, qui de singulis verbis in consilium 
eunty necesse est, quae totiens animo suo admovent, noinssime 
adfigant; at quorumcumque stilus velix est, tardior memoria est, 
10,14. 

28. 

Haec omnia vero dicta sunt de privata praeparatione. Edi- 

disse autem declamatores haec scripta praeter illud unum (453,12) 
alia testimonia non occurrunt. Immo hunc usum non vulgarem 
fuisse, discimus ex his Senecae verbis: 

fere enim aut nulli commentarii maximorum declamatorum extant 

aut, quod peius est, falsi 6,9. 
Quibus cognitis quin declamationum per litteras publica- 
tarum numerus parvus fuerit, non iam dubitare licet. Quomodo 
igitur fieri poterat, ut Cestii discipuli praeceptoris declamationes 
ediscerent? 210,15. Quas ab ipso editas esse quominus opinemur, 
impedimur Senecae verbis (6,9) modo relatis. Restat triplex 
interpretandi ratio. Potuerunt enim declamatori commentarii exci- 
dere itaque contra eius voluntatem publici iuris fieri aut ab audi- 

toribiis, dum declamat, stilo excipi, quod videmus Albucium apud 
Fabianum facere 269,12. 

Sed etiam tertia ratio potest cogitari, nimirum auditores 
ipsa memoria magnas declamationum partes retinere aliisque tra- 
dere. Quod non mirum est in tanta horum temporum memoriae 
vi atque exercitatione, cuius luculentissimum exemplum habemus 
ipsum Senecam. Quare non dubito, quin hac via maxima pars 
earum sententiarum, de quibus quaerimus, ad posteros venerit. 
Conferas velim : 

memini Latronem in praefatione quadam dicere, quod scholastici 

quasi carmen didicerunt 134,2. 

tam diligentes tunc auditores erant^ ne dicam tam maligni, ut 

unum verbum surripi non posset 544,9. 

recolo nihil fuisse me iuvene fam notum quam has explicationes 

Fusci, quas nemo nostrum non alius alia inclinatione vocis velut 

sua quisque modulatione cantabat 538, i 
Audiendo igitur ediscunt scholastici flosculos rhetorum, 
deinde de eis disputant. 

Labie?it sententiam separavi, quia locuti de illa homines erant 492. 5. 
Quibus cognitis non iam dubito, quin eadem ratione inter- 
pretandum sit illud, quod supra praeposuimus de Varii Gemini 
sententia valde circumlata aut de Latronis sententiis, quae summa 
admiratione hominum circumferebantur. Eodem spectat, quod 
Seneca dicit: 

haec sententia dicebatur ex Graeco translata, sed Graeca corrup- 

tior est 286, 18. 
Ista enim Graeca sententia alio loco dicta esse videtur- 
Deinde hic referendae sunt illae sententiae, quas relatas esse 
disertis verbis Seneca dicit 42,18. 79,15. 90,9. 316,12. 
409,22. 419,21. 429,17. 429,3. 539,2, Passieni, Cassi Severi, 
aliorum de Haterio declamante dicti ioci 229,1, Cestii facetiae 
de Albucio 272, 2, auditorum coUoquia de declamantibus 401,15. 
550, I. Quare non mirum est de quibusdam prioris temporis dictis 
iterum iterumque sermonem esse, sicut: 

Vinicius . . . sokbat hanc sententiam Seniani deridere et similem illi 

referre in oratione dictam Montani Votieni 316, 12. 
Simili modo quod Seneca ait: 

(Marulhts) hanc adiecit sententiafn, quam sokbat mirari Latro, 

immOy ut ipse aiebat, exosculari 39, 15, 

Latronem de hac sententia saepe locutum esse elucet. Idem 
hoc loco docemur : 

(Varius Geminus) adiecit illam sententiam, quam Cassius Severus 

unicc mirabatur 564,4. 
Quibus constitutis quod Fabius Maximus Hisponis nobilem 
sententiam circumtulisse dicitur, non iam dubito ita interpretari, 
ut dicam Fabium hanc sententiam valde admiratumesseet, ubicunque 
occasio dabatur, rettulisse. lam vero quasdam sententias non 
solum ab audientibus relatas, sed ab altero alteri traditas esse 
inde opinor apparere, quod illa Flori sententia et tam diu con- 
servabatur et Latroni falso subiciebatur. Id si recte dixi, quod 
Seneca illas Dorionis, Dioclis Carystii, Glyconis sententias auctore 
non laudato refert 504,18. 527,13. 538,14. 540,10, non iam 
mirum est. 

Valet autem haec explicatio tantummodo de singulis partibus 
declamationum quasi exceptis. Totas enim declamationes tali modo 
servata sesse neque consentaneum est neque Senecae verbis probatur, 
qui non dicit nullos, sed fere nullos commentarios extare aut 
falsos et unius declamationis editae, sc. Capitonis ipse nobis 
exemplum tradidit. 

30. 

Atque quod nobis mirabile videtur tot sententias mentibus 
sine librorum adminiculo impressas haesisse, explicatur fortasse eo, 
quod sententiis formandis horum temporum honiines unice intenti 
fuere. Cf. quod Votienus dicit: 

qui declamationem parat, scribit, non ut vincat, sed ut placeaty 

omnia itaque lenocinia conquirit; argumentationes , qnia molestae 

sunt et minimum habent floriSy relinquit ; sententiis, explicationibus 

audientis deli nire contentus est 370, 12. 

Praecipuam vero causam fuisse existimo, quod eaedem con- 
troversiae et suasoriae non semel, sed saepius declamabantur. 
Easdem autem controversias et ab antiquis et ab recentibus de- 
clamatoribus dictas esse nuper contendimus. Idem his Senecae 
verbis probatur: 

novi declamatores post Moschum . . . , et hanc quaestionem in 

hac controversia fecerunt 169,4. 

Elucet enim hanc controversiam ante novorum declamatorum 
tempora iam dictam esse. Et multos illam controversiam dixisse 
apparet, de qua Seneca dicit: 

Labienus tatn diserte declamavit partem eius, qui debilitat ex- 
positos, quam nemo alteram partem^ cum illum omnes disertissimi 
viri velut ad experimentum suarum virium dixerint 489,1. 
Eandem controversiam et a Graecis et a Latinis declamatam 
esse, his Senecae verbis probatur: 

celebris haec apud Graecos controversia est ; ?nulta ab illis 
pulchre dicta sunt, a quibus non abstinuerunt manus nostri 489,19. 
Idem altero loco confirmatur quo postquam de Latinis 
disseruit, ita Seneca continuat sermonem ut dicat : 

Graeci nefas putaverunt pro Parrhasio dicere; omnes illum 
accusaveruni ; in eosdem sensus incurrerunt 501,20. 
Frequenter illam suasoriam dictam esse constat, de qua 
Senecae verba haec sunt: 

solent scholastici declamitare: deliberat Cicero sq. 566,6. 
Neque solum variis temporibus easdem controversias a variis 
declamatoribus dictas esse, sed interdum iisdem fere diebus inde 
probatur, quod Vibius Gallus eandem controversiam, quam Papirius 
Fabianus dixerat, postero die declamavit 121,1 1, Blandus postero 
die eandem, quam Silo Pompeius 78,19. Cestius eandem contro- 
versiam atque Albucius et Blandus iisdem fere diebus declamavit 
49,15 atque aliam controversiam, quam Albucius dixerat, non 
multo post hunc declamavisse videtur 272,9. 



Vita. 



Natus sum Reinhold Hess Silesiae in urbe Oels d. 23 m. 
Jun. a. 1868 patre Georgio, tunc gymnasii directore, quem a. 
1892 mihi ereptum lugeo, matre Alexandrina e gente Ludewig. 
Fidem profiteor evangelicam. A. 1877 in gymnasium Rendsbur- 
gense receptus inde in gymnasium Christianeum Altonense a. 1882 
transmigravi. Ibi postquam autumno a. 1886 maturitatis testi- 
monium adeptus sum, universitati Berolinensi per sex menses, 
Erlangensi per duo semestria, Bonnensi per duo semestria, Kiliensi 
per quinque fere semestria adscriptus fui. Kiliae examine pro 
facultate docendi rite absohito, cum hanc licentiam nanctus essem, 
ut linguas latinam, graecam, hebraicam nec non religionem per 
omnes gymnasiorum classes docerem, inde ab autumno a. 1891 
ut candidatus probandus in gymnasiis urbium Flensburg et 
Schneidemiihl per duos annos versatus sum. Tum stipendiis mili- 
taribus factis per complures annos privatarum scholarum discipulos 
docui. Vere a. 1898 revocatus sum ad gymnasium reale Brom- 
bergense. Examen rigorosum superavi d. 9 m. Jul. a. 1898. 

E professoribus, quos tunc, cum studebam, audivi, imprimis 
viri doctissimi, qui Kiliae florebant, Bruns, Blass (nunc Hallensis), 
Klostermann bene de me meriti sunt. Quibus quam multa debeam, 
cum ipse doceo, saepissime admoneor. Itaque his viris gratias 
ago semperque habebo quam maximas. Ivonem Bruns insuper, 
ut has quaestiones tractarem, ad quas tangendas olim patris 
studia Annaeana me adduxerunt, nunc me incitavisse et in con- 
ficiendo hoc opusculo nunquam mihi defuisse grato animo pro- 
fiteor. 

Sententiae controversae. 



i) Locum Senecae orat. et rh. s. d. c. 317^4 sq. dico corruptum 
quidem esse, sed a Gruppio (quaest, Annaean. 28 n. 24) non recte 
constitutum, emendandum esse ita, ut Montanus de Vinici 
actione oratoria, non declamatione disputet. 



2) Alfium Flavum declamatorem dico natum esse c. a. 730 u. c. 



3) Senec. dialog. de providentia IV, 7 lego 
Prono animam loco posui tradHuris\ sq. 



4) Dico Fritzschium errare, quod Theocrit. XV, 17 legi vult 
xfjpO^e, non : ^vO^e. 

